Sajat Mohon Maaf Isu Pondan Tak Kena COVID-19, Dakwa Dianiaya

Semalam hangat diperkatakan apabila tular video mengenai Nur Sajat apabila usahawan kosmetik itu mendakwa belum ada pondan terkena wabak Covid-19. Perkara itu mengundang kemarahan ramai termasuk Ustaz Husam yang memintanya segera bertaubat.

Tampil memohon maaf mengenai isu berkenaan, Sajat menjelaskan video itu sengaja disunting pihak tidak bertanggungjawab dengan niat membangkitkan kemarahan orang ramai. Katanya, dia hanya menjawab soalan netizen yang mengatakan golongan pondan pembawa wabak berkenaan.

“Saya tahu disebabkan video itu ramai marah termasuk ustaz. Jadi, saya minta maaf. Cuma, ingin dijelaskan apa yang ditularkan itu adalah hasil suntingan pihak tidak bertanggungjawab.

“Sebenarnya petikan itu diambil daripada video siaran langsung di Instagram. Saya hanya menjawab soalan netizen yang mengatakan pondan pembawa Corona (Covid-19). Malah, soalan sama ditanya berulang kali yang sengaja nak buat provokasi.

“Jadi, saya jawab kenapa nak kena salahkan gender dalam kes ini. Wabak ini tak kira siapa pun. Malah, asal wabak ini pun dari mana. Disebabkan pondan, terus cakap nak kata punca.

“Itu sebab saya cakap tak pernah lagi pondan kena Corona. Tapi, bahagian itu saja yang diambil, sunting dan tularkan,” katanya kepada Harian Metro.

Menurut Sajat, dia tidak pernah lagi membuat video siaran langsung semata-mata nak bercakap mengenai isu itu. Malah, Sajat turut mempersoalkan mengapa bahagian itu sahaja dipotong dan ditularkan.

“Bagi yang selalu menonton IG ‘live’ saya mesti tahu dan sedia maklum soalan yang dilemparkan netizen.

“Macam video yang tular ini, saya buat ‘live’ bukan semata-mata nak bercakap isu itu. Kalau betul hanya isu terbabit, kenapa versi pendek saja ditularkan? Kenapa tak letak yang penuh? Disebabkan itu, kena tengok versi penuh video baru anda faham,” katanya.


Risteena Rindu Nak Makan Bersuap Dengan Isa Khan

Jika sebelum ini Risteena melakukan sesuatu yang istimewa masakkan untuk Isa Khan dan mengirimnya menggunakan perkhidmatan Grab, baru-baru ini pelakon itu meluahkan rasa kerinduan terhadap tunangnya untuk makan bersama.

Menerusi perkongsian di Instagram, Risteena berkata dia lagi berselera untuk makan seandainya ada yang sudi menyuapnya makan. Risteena turut memuat naik foto mesranya disuap Isa ketika menjamu selera bersama-sama.

Pasangan sering menjadi tumpuan ramai dengan aksi romantis mereka antaranya memotong kuku dan dicucikan kaki. Malah, sebelum ini Risteena menyifatkan dia wanita paling bertuah kerana dipertemukan dengan Isa Khan.

Terdahulu, pasangan itu mengumumkan sudah pun mengikat tali pertunangan pada 23 November lalu ketika bercuti di Bali, Indonesia selepas lima bulan saling mengenali antara satu sama lain.


Izara Aishah Selamat Lahirkan Bayi Perempuan

Walaupun belum sempat memuat naik sebarang kemaskini di media sosial, Izara Aishah dikhabarkan sudah selamat melahirkan seorang bayi perempuan hari ini.

Berita gembira itu disampaikan oleh ibu mertuanya Datin Seri Tengku Zawyah yang meluahkan rasa syukur menerusi Instagram.

“Alhamdulilah tahniah Adib dan Izara dengan kehadiran kegembiraan baru. Cute little princess. Semoga Allah memberkati awak dan puteri awak. Saya tahu awak akan menjadi ibu yang terbaik dan penyayang”

“Cucu perempuan kita lahir hari ini dengan berat 2.9 kilogram,” tulisnya dengan memetik akaun Instagram Siti Nurhaliza.

Tahniah buat Izara Aishah dan Adib Khalid atas kelahiran cahaya mata pertama mereka, pasti ramai peminat tidak sabar untuk menatap wajah puteri sulung mereka ini. (rtky/m)


Zarina Anjoulie Tuntut Amyza Aznan, Emelda Bayar Ganti Rugi RM4 Juta

Nampaknya kontroversi antara Zarina Anjoulie dengan dua artis iaitu Amyza Aznan dan Emelda Rosemila makin panas apabila pelakon sensasi itu atau lebih mesra dipanggil Anju menuntut pampasan sebanyak RM4 juta.

Tuntutan itu dibuat oleh Zarina kerana kedua-dua pelakon itu didakwa menjatuhkan reputasinya di Telegram dan Instagram. Peguam Zarina berkata surat tuntutan kepada Amyza dan Emelda dihantar secara berasingan hari ini.

“Zarina menuntut permohonaan maaf dan pampasan sebanyak RM4 juta kerana menjatuhkan reputasinya melalui posting dan komen-komen berbuar fitnah mengenai dirinya di Telegram dan Instagram.

“Zarina menuntut sebanyak RM3 juta daripada Amyza Aznan dan RM1 juta daripada Emelda Rosemila. Zarina juga memohon kedua-dua individu tersebut untuk berhenti menulis dan menerbitkan apa-apa bentul tulisan mengenai dirinya.

“Selain itu, Zarina mahu Emelda Rose dan Amyza Aznan membuat permintaan maaf secara terbuka dan seterusnya membayar ganti rugi kerana merosakkan reputasinya, menyebabkan tekanan dan menghasut kebencian orang awam terhadapnya,” katanya.

Peguam berkata Zarina digambarkan sebagai seorang yang jahat, tidak bermoral kepada orang ramai dan mengalami trauma disebabkan insiden tersebut.

“Emelda dan Amyza melakukan melakukan penyiaran dan komen-komen yang salah, menyedari ianya palsu dengan sengaja membahayakan kedudukan imej, jenama peribadi dan reputasi anak guam kami. Kedua-dua individu tersebut menerbitkan tuduhan palsu dan finah mengenai anak guam.

“Zarina digambarkan sebagai seorang individu yang jahat dan tidak bermoral kepada orang ramai dan mengalami trauma disebabkan insiden ini. Mereka tidak mempunyai sokongan fakta ketika berulang kali menuduh dan menerbitkan hantaran dan komen yang merujuk kepadanya.

Dalam pada itu, peguam Zarina memberitahu pihaknya akan mengambil tindakan undang-undang jika surat tuntutuan tersebut tidak dijawab dalam masa tujuh hari.


“Saya Tak Pernah Burukkan Ida, Dia Tetap Menantu Saya”

Baru-baru ini, kecoh apabila netizen mula mengaitkan Bonda Rozita Ibrahim dalam isu rumah tangga anaknya iaitu Datuk Seri Aliff Syukri dan Datin Seri Nur Shahida. Malah, netizen spekulasi nasihat yang dimuat naik seolah-olah ditujukan kepada menantunya.

Bagaimanapun, Bonda Rozita menjelaskan bahawa hubungan dengan anak menantunya masih baik sehingga hari ini serta meluahkan rasa kesal apabila ada pihak yang cuba melaga-lagakan hubungan mereka.

Dalam pada itu, Bonda Rozita turut merasa pelik mengapa tindakannya ‘unfollow’ akaun Instagram Shahida baru-baru ini menjadi satu isu yang hangat sehingga diperkatakan orang ramai.

Bonda Rozita turut menegaskan bahawa Shahida tetap anak menantunya sehingga ke akhir hayat dan ibu kepada cucunya. Ujarnya, tidak bermakna jika ‘unfollow’ bermaksud bergaduh. Katanya lagi, dia sudah malas dan tidak mahu melihat anak-anaknya di media sosial.

Rumah tangga pasangan itu dikatakan berantakan apabila kedua-duanya dikatakan saling tidak mengikuti akaun Instagram masing-masing, sejak bulan lalu. Tidak lama kemudian, ibu Aliff iaitu Bonda Rozita Ibrahim pula dikatakan turut ‘unfollow’ menantunya di IG juga.


Ashraf Muslim Disahkan Positif COVID-19

Selepas Puteri Aishah dan lapan kru termasuk pengarah disahkan positif COVID-19 selepas menjalani penggambaran di Scotland bulan lalu, pelakon Ashraf Muslim pula turut disahkan dijangkiti virus tersebut.

Difahamkan, setelah sekian lama berdiam mengenai keadaan dirinya, Ashraf akhirnya berkongsi berita itu menerusi akaun Instagram sebentar tadi. Ashraf turut meluahkan rasa sedih sebaik sahaja menerima keputusan itu dan memohon orang ramai mendoakan untuknya.

Ashraf memberitahu dia menerima berita sedih itu pada 12 April lalu hanya mampu menahan sebak dan menerima keputusan yang di luar dugaan itu dengan penuh redha. Menerusi entri itu, Ashraf sempat memohon maaf kepada ahli keluarga dan sahabat-sahabatnya.

Assalamualaikum…Tanggal 12hb April 2020 menjadi jawapan bagi AM ttg keputusan Sample covid19. Yer.. saya dijangkiti virus Covid19. Sewaktu itu walaupun sebak didada bila mendapat tahu jawapan tapi saya redha dgn pilihan Allah.. ada hikmah disebaliknya. Dtg perasaan nervous dan mcm2 perasaan timbul bila masuk dalam ambulance.. (itu yg sampai berpeluh2 tu). Maafkan saya ahli keluargaku, sahabat2 dan rakan-rakanku. Dan please tolong doakan yg baik utk saya dan pesakit-pesakit disini dan juga kita semua, semoga Allah jauhkn wabak ini dan tidak berterusan lagi serta sihatkan kita semua. Disini juga saya memohon maaf kepada rakan-rakan wartawan yg cuba menghubungi saya sebelum ini, yerlah..harap faham dgn situasi saya sekarang ni. Tak lupa juga pada frontliners doktor2, MA, nurse2 dan mereka yg terlibat , terima kasih u all are our hero.. and to mama, ibu , sarah, adam, anas dan safiyyah doakan ayah sungguh-sungguh supaya clear dr covid ni cepat yer.. supaya kita dapat jumpa ramai-ramai. Ayah rindu sangat.. tp jangan risau yer ayah ok kat sini sihat dan bole solat dan baca quran mcm biasa. Sama-sama kita berperasangka baik pada Allah.. hanya DIA yg berikan penyakit dan dari DIA jua yg memberikan kita kesembuhan.. Allahualam. Assalamualaikum wbt.

A post shared by  Ashraf Muslim (@ashrafmuslim) on Apr 14, 2020 at 9:21pm PDT

“Saya dijangkiti virus COVID-19. Sewaktu itu walaupun sebak di dada bila mendapat tahu jawapan tapi saya redha dgn pilihan Allah.. ada hikmah di sebaliknya.

“Datang perasaan nervous dan macam-macam perasaan timbul bila masuk dalam ambulance.. . (itu yang sampai berpeluh-peluh tu). Maafkan saya ahli keluargaku, sahabat-sahabat dan rakan-rakanku,” katanya.

Tidak mendedahkan di hospital mana dia dirawat, Ashraf berkata dia berada dalam keadaan yang sihat dan berpeluang melaksanakan ibadah seperti solat dan membaca Al-Quran.


“Doakan Semoga Urusan Perkahwinan Dipermudahkan”

Umum mengetahui sebelum ini Mira Filzah mengakui sedang mengenali hati budi seseorang dan timbul spekulasi pelakon cantik itu sedang hangat bercinta dengan jejaka dikenali sebagai Wan Emir Astar.

Kemudian timbul desas-desus mengatakan Mira Filzah dan buah hatinya itu akan disatukan sebagai suami dan isteri bulan Oktober ini. Tidak menafikan atau mengiyakan khabar angin itu, Mira mengakui Wan Emir sudah pun berjuma dengan keluarganya.

“Pertanyaan Ustazah Asma cukup spontan apakah saya dan Wan Emir sudah bertunang. Saya jawab sahaja kerana memikirkan tiada apa yang perlu disorokkan.

“Jujurnya, apa yang saya boleh komen, minta semua mendoakan yang terbaik supaya urusan berkaitan perkahwinan dipermudahkan. Lagipun, kita sedang diuji dengan virus COVID-19 dan Perintah Kawalan Pergerakan,” katanya kepada BH Online.

Terdahulu, segala teka-teki status pelakon cantik itu terjawab apabila dia mengesahkan hatinya sudah pun dimiliki. Perkara itu didedahkan oleh Mira ketika siaran langsung di Facebook bersama Ustazah Asma’ Harun.

Mira turut mendedahkan bahawa dia dan keluarga sebelah lelaki sudah pun bertemu antara satu sama lain. Mendengar kenyataan dari Mira Filzah itu, Ustazah Asma’ menjelaskan dalam agama Islam persetujuan antara kedua belah keluarga merupakan tanda ikatan pertunangan.


Bantu Peniaga, Vivy Yusof Anjur Bazar Ramadan Online Percuma

Terkesan melihat peniaga makanan yang terjejas susulan tiada bazar Ramadan tahun ini, usahawan popular Vivy Yusof mengambil inisiatif membantu golongan peniaga dengan menganjurkan bazar secara online menerusi jenama platformnya, Fashion Valet.

Menurut Vivy, penganjuran bazar dikenali sebagai FVBazaar itu dibuat secara percuma
Tanpa melibatkan sebarang pengambilan komisen bagi membantu golongan peniaga untuk menjual aneka makanan sepanjang bulan Ramadan.

BACA: Petisyen Gugur Vivy Yusof Sebagai Ahli Lembaga Pengarah UiTM Dipadam

Proud to launch FVBAZAAR, an online bazaar ramadhan that we will be doing on our website starting from 17 April. A lot of local f&b operators have messaged me asking me to promote their products and whilst I can't help all of them, this is an initiative that I hope will help even MORE of them at one go. FV will take no commission from this, or charge any listing fee. It is FOR FREE. Marketing team and myself will also be featuring vendors often in order to help boost. This is one of our initiatives to help the community feel closer together during this coronavirus phase, we sincerely want to bridge local vendors to our customers. Hope it will help our local heroes! We announced this yesterday and have gotten many applicants selling cookies, cakes, satay, drinks, kuih etc. If you know any f&b vendors, please tag them. To register, link in my bio. ?

A post shared by  Vivy Yusof (@vivyyusof) on Apr 13, 2020 at 6:18pm PDT

“Ramai pengusaha makanan dan minuman mengirim mesej kepada saya untuk mempromosikan produk mereka. Saya tidak mampu untuk membantu semuanya, jadi ini merupakan inisiatif yang saya harap akan membantu mereka di luar sana dengan lebih ramai lagi.

“FV tidak akan mengambil komisen atau mengenakan sebarang caj. Ia adalah percuma. Matlamat kami ialah untuk menghubungkan para peniaga dengan pelanggan,” katanya.

Promosi Bazar atas talian yang akan bermula pada 17 April ini juga akan dibantu Vivy dan kakitangannya bagi penjualan para peniaga mendapatkan keuntungan pada bulan Ramadan.

Terdahulu, Vivy dikecam teruk oleh netizen apabila didakwa menghina golongan B40 dan M40. Malah, satu petisyen turut diwujudkan menuntut pengasas tudung itu meletakkan jawatan sebagai ahli lembaga pengarah UiTM.


Joy Revfa Rancang Nikah Di Masjid Lepas Aidilfitri

Bimbang dengan penularan COVID-19, usahawan kosmetik Joy Revfa memilih untuk bernikah secara tertutup selepas Hari Raya Aidilfitri. Menurut Joy, dia merancang untuk langsungkan pernikahan di masjid namun bergantung pada keadaan ketika itu.

Katanya lagi, majlis pernikahannya itu hanya dihadiri oleh beberapa orang sahaja dan selepas itu baru difikirkan tentang majlis resepsi. Ujarnya lagi, dia akan mematuhi arahan kerajaan jika tidak dibenarkan untuk mengadakan majlis.

“Kalau ikutkan perancangan memang kami nak melangsungkan pernikahan selepas sambutan hari raya nanti. Tapi buat masa sekarang saya hanya rancang nikah di masjid dan mungkin hanya dihadiri beberapa orang sahaja.

“Kemudian selepas itu baru fikirkan untuk majlis resepsi pula. Tapi semua itu bergantung juga kepada keadaan. Kita tak tahu sampai bila krisis penularan wabak COVID-19 ini akan berlanjutan.

“Apa-apa pun, InsyaAllah saya akan patuhi arahan kerajaan jika tidak dibenarkan untuk mengadakan sebarang majlis,” katanya kepada mStar Online.

Terdahulu, Joy selamat mengikat tali pertunangan dengan ahli perniagaan dikenalai sebagai Z.A pada 14 Mac lalu dalam sebuah majlis tertutup.

Bagaimanapun, wajah jejaka tersebut masih dirahsiakan kerana Joy bimbang tunangnya itu diganggu oleh pihakluar dan hanya akan mendedahkannya selepas mereka melangsungkan pernikahan.


“Tak Pernah Lagi Pondan Kena COVID-19, Mana Ada”

Baru sahaja reda isunya bertelekung ketika menunaikan umrah, nampaknya Nur Sajat sekali lagi terpalit kontroversi apabila tular satu video usahawan kosmetik itu mengatakan belum ada lagi golongan transgender terkena jangkitan COVID-19.

Menerusi video tular itu, Sajat seakan bangga golongan transgender tidak dijangkiti wabak tersebut. Difahamkan video tular itu dimuat naik oleh seorang pendakwah bebas yang mengulas isu tersebut kerana tindakan Sajat itu seperti mencabar kekuasaan Allah.

? Moga Bermanfaat? ABANG INI JANGANLAH MENCABAR AZAB DARI ALLAH SWT Sungguh Melampau !!! . Ya Allah ampunkanlah kami

A post shared by  Yasyabab (@bilfami) on Apr 9, 2020 at 3:00am PDT

“Tak pernah lagi pondan kena Corona, betul tak? Cuba awak tengok, ada tak pondan kena Corona. Tak ada lagi, mana ada,” katanya.

Video tular itu turut mendapat perhatian pendakwah bebas Ustaz Ahmad Husam yang meminta Nur Sajat atau nama sebenarnya Muhammad Sajad Kamaruzzaman segera bertaubat. Ujarnya, meskipun sudah bermacam- macam nasihat sudah diberi kepada Sajat ia seolah-olah tidak dipedulikan.

“Saya nasihatkan jangan cuba-cuba mencari atau menjemput kemurkaan Allah SWT kepada kamu.
Kamu ingat murka Allah, laknat Allah ini satu benda untuk dipermainkan ke? Sebenarnya, kita dianjurkan oleh agama supaya berdoa pada Allah, dijauhkan dari murka Allah, laknat Allah.

“Kamu kena ingat, laknat Allah datang bukan satu jenis, dua jenis, macam-macam jenis dan pelbagai cara. Saya mohon Sajat, kamu bertaubatlah pada Allah SWT. Bertaubatlah segera kepada Allah,” katanya.


“Jangan Nak Libatkan Keluarga Saya, Jangan Cabar Saya”

Kemelut rumah tangga usahawan kosmetik, Datuk Seri Aliff Syukri menjadi perhatian ramai apabila surat tuntutan cerai Datin Seri Nur Shahida tersebar di media sosial apabila didedahkan oleh Aliff sendiri di Instagram miliknya.

Rumah tangga pasangan itu dikatakan berantakan apabila kedua-duanya dikatakan saling tidak mengikuti akaun Instagram masing-masing, sejak bulan lalu. Terbaharu, ibu kepada Aliff iaitu Bonda Rozita Ibrahim pula dilihat ‘unfollow’ menantunya.

Semalam kecoh apabila satu perkongsian Bonda Rozita menjadi perhatian ramai yang mengatakan kesetiaan adalah harga mati dan jangan berharap untuk mendapatkan kesetiaan dari orang yang tidak setia. Netizen membuat spekulasi ianya ditujukan kepada menantunya, Datin Shahida.

Susulan pelbagai spekulasi tercetus, Aliff memberi amaran agar tiada pihak menyebarkan sebarang berita tidak benar kerana isu tersebut bukanlah bermula dari pihaknya. Malah, Aliff turut memberi amaran untuk tidak melibatkan keluarganya dalam kontroversi rumahtangga itu.

Terdahulu, Shahida berkata dia langsung tidak tahu menahu mengenai tindakan ibu mentuanya ‘unfollow’ akaun Instagramnya. Shahida berkata dia tidak mengambil kisah mengenai perkara itu kerana itu adalah hak dan pilihan masing-masing.


Ibu Puteri Balqis Sewakan Rumah Untuk Gelandangan

Sudah lama tidak mendengar khabar Puteri Balqis, terbaru ibu pelakon cilik tersebut iaitu Norashikin Mohd Aziz bersyukur mereka masih dapat meneruskan kehidupan sepanjang Perintah Kawalan Pergerakan (PKP).

Menurut Norashikin, meskipun dalam tempoh PKP namun buku puisi Puteri Balqis masih mendapat sambutan. Katanya lagi, dia juga tidak menyangkakan buku anaknya itu masih terjual seperti biasa meskipun di saat-saat genting ini.

“Kami bersyukur buku masih terjual macam biasa. Tidak jangka juga ada yang terus membeli. Seperti biasa, saya akan hantarkan kecuali jika ia membabitkan kawasan zon merah Covid-19.

“Sekarang pun Balqis sedang menyiapkan buku puisi versi bahasa Melayu pula. Doakan semoga usaha ini permudahkan,” katanya kepada Harian Metro.

Dalam pada itu, Norashikin berkata makan minum mereka cukup sepanjang tempoh PKP ini dan dia mengamalkan sikap berjimat cermat. Malah, hasil jualan buku itu membolehkan dia menyewa sebuah rumah pangsa bagi menempatkan enam orang gelandangan.

“Syukur, semua cukup. Makan apa yang ada dan berjimat. Ada enam orang termasuk seorang mualaf. Saya sewakan sementara sebab semua tidak ada tempat. Mereka itu gelandangan yang kami memang kenal. Itu saja cara kami nak balas jasa peminat Aqish (Balqis). Ini pun rasa tak terbalas rasanya,” katanya.


Wan Maimunah Sebak Terima Bantuan Makanan

Siapa yang tidak kenal dengan pelakon veteran, Wan Maimunah, yang sememangnya popular dengan watak air mata. Bagaimanapun, ini bukan watak sedih di dalam drama, tetapi sebaliknya tangisan terharu dengan sumbangan yang diberikan kepadanya.

Difahamkan, Wan Maimunah menerima kunjungan daripada Ustaz Sheikh Mohammad dan beberapa ustaz muda, beberapa hari lalu di kediaman anak angkatnya di Kota Puteri, Batu Arang, Selangor.

Video tangisan Wan Maimunah yang dikongsikan oleh Presiden Persatuan Wartawan dan Penulis Hiburan Malaysia (WHAM), Datuk Tengku Khalidah Tengku Bidin menjadi tular dimana beliau kelihatan begitu sebak kerana ada pihak yang sudi bertanya khabar mengenainya.

BANGUN pagi pagi hari tu, terima video ni. Daripada ibu Wan Maimunah sendiri yang dihantar kepada saya. Berat hati nak post pada awalnya, tapi bila video jadi viral dah sehari dua ni, saya post kanlah juga semula. Jangan kecam tau… Sebenarnya saya post sebagai menghargai budi baik sahabat kami, Ustaz Sheikh Mohammad yang memang bergerak kulur kilir membantu yang memerlukana. Ustaz Sheikh Mohammad buat masa sekarang dia gerak sendiri dengan seorang dua rakan, dia pakai apa yang dia punya sendiri, pergi beli barang, pergi hantar dari rumah ke rumah, ke tangan penerima sendiri. Sebab tu dengarnya dah jadi anak angkat beberapa artis dah sekarang ni. Hehehe! Apapun ini sumbangan kecil sahaja. Sejak saya tak kerja, duduk rumah saja, kewangan pun terhad nak beri infaq banyak-banyak. Tapi ada cara untuk kita membantu juga walaupun bukan dengan wang ringgit. Alhamdulillah, semoga Allah permudahkan usaha kita semua.

A post shared by  tengku khalidah (@tengkukhalidah_tengkubidin) on Apr 13, 2020 at 1:47am PDT

“Saya dihubungi Presiden Persatuan Wartawan dan Penulis Hiburan Malaysia (WHAM), Datuk Tengku Khalidah Tengku Bidin beritahu ada ustaz nak datang.

“Alhamdulillah, terima kasih, rumah ibu jauh, tetapi ustaz tetap sudi datang. Setiap yang baik, Allah membalas dengan kebaikan juga hendaknya,” katanya.

Dalam pada itu, Ustaz Sheikh Muhammad, berharap sumbangannya kepada selebriti tidak diperbesarkan kerana dia hanya menjalankan tanggungjawab kecil kepada sebahagian masyarakat yang memerlukan.

“Insan seni seperti ibu (Wan Maimunah) amat dihormati dalam kalangan masyarakat kerana sumbangannya dalam bidang seni. Lakonannya menyampaikan kisah dan teladan kepada manusia lain, besar pengaruhnya.

“Bagi saya, dengan bertanya khabar dan membantu serba sedikit dapat meringankan beban emosi insan seni seperti ibu,” katanya.

Difahamkan, Ustaz Sheikh Mohammad bekerjasama dengan WHAM dan rakan artis seperti Zul Yahya dan Azza Elite dengan memberikan bantuan kepada pelakon-pelakon veteran.


Ning Baizura Dikecam Hina Orang Miskin?

Baru-baru ini tular satu video di media sosial memaparkan beberapa orang kanak-kanak ditahan oleh pihak polis kerana keluar dan bermain beramai-ramai sewaktu tempoh Perintah Kawalan Pergerakan (PKP).

Gelagat kanak-kanak itu yang begitu takut disakat oleh anggota polis itu turut dikongsikan oleh beberapa portal popular dan serta mendapat perhatian penyanyi Ning Baizura. Bagaimanapun, komen secara seloroh ditinggalkan oleh Ning menimbulkan rasa kurang netizen.

. Haaaa….tahu takut! Tu lah kan kerajaan dah cakap duduk rumah, ni merayau-rayau, bahaya tau. Kasihan pun ada. Harap lepas ni serik ya ?????? . Sumber: Facebook

A post shared by  InTrend Malaysia (@intrendmalaysia) on Apr 12, 2020 at 9:53pm PDT

Komen tersebut seakan menghina kanak-kanak tersebut miskin kerana dilihat tidak memakai selipar. Malah, turut menggunakan emoji ketawa pada komen berkenaan.

Bagaimanapun, Ning menjelaskan dia mengakui tersalah menggunakan emoji kerana menaip komen dalam keadaan tergesa-gesa. Membalas komen netizen mengenai isu itu, Ning berkata dia mahu meletakkan emoji menangis sebaliknya terletak emoji lain.

Meskipun sudah menjelaskan perkara sebenar, namun netizen berterusan mengecamnya. Apa pun Ning sudah pun memberi penjelasan mengenai kesilapannya itu, netizen pun janganlah terlalu negatif.


Muka Bengkak & Bernanah, Netizen Bimbang Keadaan Shahir

Selepas tular rakaman video di perkarangan unit kecemasan sebuah hospital baru-baru ini, bintang Akademi Fantasia, Shahir berkongsikan keadaan terkininya. Turut berkongsikan foto wajahnya, Shahir berkata sebahagian wajahnya kebas dan pembengkakan itu sudah mulai surut.

Menerusi perkongsian di Instagram itu, Shahir menjelaskan salah faham gambarnya itu bahawa dia bukan senyum sinis tetapi bahagian kanan wajahnya dipenuhi nanah dan disebabkan itu senyumannya senget.

Tidak memaklumkan masalah kesihatan yang dihadapainya, Shahir berkata dia masih dalam tempoh rawatan. Dalam pada itu, Shahir turut berterima kasih kepada mereka yang mendoakannya.

Perkongsian Shahir itu mendapat pelbagai reaksi daripada netizen yang simpati malah ada yang risaukan keadaannya. Tidak kurang juga ada yang memohon Shahir mendapatkan rawatan sepatutnya kerana berdasarkan simptom ianya berkait rapat dengan masalah Bell’s Palsy.

Untuk pengetahuan anda, Bell’s Palsy adalah penyakit membabitkan kerosakan pada satu saraf muka iaitu ‘facial nerve’. Situasi itu berlaku apabila otot yang mengawal ekspresi wajah tidak berfungsi dengan normal akibat kecederaan atau gangguan saraf muka.

Terdahulu, Shahir meluahkan rasa kecewa apabila dihalang untuk berjumpa doktor untuk mendapatkan rawatan susulan demam berlarutan selama tiga hari. Shahir berkata dia tidak niat memburukkan mana-mana pihak tetapi tindakannya itu untuk mewakili individu lain yang turut menerima nasib sama.


Syamsul Yusof Bengang Individu Menyamar Suaranya Di Bigo

Berang apabila mengetahui ada individu tidak bertanggungjawab menyamar menjadi suaranya di aplikasi laman Bigo, pelakon dan pengarah Syamsul Yusof memberi amaran kepada pihak tersebut untuk memadam akaun palsu itu.

Menurut Syamsul, dia tidak pernah mempunyai akaun Bigo mahupun Facebook. Menerusi Instagram, Syamsul menegaskan tindakan undang-undang akan diambil jika individu berkenaan enggan berbuat demikian.

“Ada mamat menyamar jadi suara saya dalam Bigo. Saya tiada langsung account Bigo dan juga Facebook, so yang ada semua tu akaun palsu menyamar jadi saya.

“Kepada mangkuk yang menyamar jadi suara saya tolong padam akaun Bigo itu cepat. Cakap benda bukan-bukan boleh jadi fitnah. Saya penat nak saman orang turun naik mahkamah ni so please jangan paksa. Padam sekarang,” tulisnya.

Dalam pada itu, rata-rata netizen menyedari perkara itu berlaku di aplikasi tersebut dan mengatakan individu berkenaan tidak pernah menayangkan wajahnya ketika membuat video.

Netizen yang pernah mendengar mengakui suara individu tersebut sangat sama dengan pengarah tersebeut serta menggesa Syamsul untuk mengambil tindakan undang-undang terhadap individu tidak bertanggungjawab itu.


Elizabeth Tan Nak Kawin, Tapi Belum Sedia Miliki Anak

Usianya kini mencecah 27 tahun, Elizabeth Tan berkata dia mahu menamatkan zaman bujangnya dalam tempoh tiga atau empat tahun lagi. Menurut Lizzy, dia sedar apabila usia 30 tahun karier dalam industri tanah air akan menjadi perlahan.

Bagaimanapun, Lizzy berkata dia tidak pasti sama ada bersedia untuk menimang cahaya mata atau tidak. Menurutnya, apabila sudah mempunyai anak secara tidak langsung kehidupan akan berubah dan tumpuan akan diberikan kepada mereka.

BACA: Teman Wanita Psiko Ugut Simbah Asid Ke Muka Elizabeth Tan

“Dalam tiga tahun lagi, saya akan menginjak usia 30 tahun. Kebiasaannya dalam industri hiburan tempatan, karier pada usia itu akan menjadi perlahan dan itu adalah fakta.

“Saya adalah anak bongsu dan rata-rata rakan saya tidak melihat saya akan berkahwin. Apapun, saya rasa saya akan bersedia untuk berkahwin namun mungkin tidak bersedia untuk memiliki anak.

“Apabila memiliki anak, kehidupan kita sepenuhnya tertumpu kepada mereka. Sejujurnya, saya tiada terfikir pun untuk menimang cahaya mata,” katanya kepada Harian Metro.

Meskipun bermula sebagai penyanyi, Lizzy berkata dia lebih suka berlakon dan mengakui itulah yang diimpikan sejak dari kecil lagi.

“Saya memang sangat seronok jadi pelakon dan tidak tahu bagaimana untuk gambarkannya. Sejak kecil lagi, saya akan cipta senario sendiri untuk berlakon depan cermin.

“Sekarang barulah saya mendapat tawaran yang banyak dalam lakonan dan benar-benar mahu meneroka bidang itu. Lakonan adalah bidang nombor satu paling saya cintai sebenarnya,” katanya.


Rasa Macam Nak Bunuh Diri, Aliff Syukri Tertekan Dikecam

Sebut saja nama Datuk Seri Aliff Syukri, usahawan kosmetik itu tidak pernah lekang dengan kontroversi. Apa sahaja perkara yang dilakukannya pasti akan mengundang kecaman netizen. Malah, netizen beranggapan ianya salah satu strategi untuk melariskan produknya.

Bagaimanapun, baru-baru ini Aliff mengakui tertekan kerana sering menjadi mangsa kecaman netizen. Aliff juga turut mempersoalkan mengapa netizen tidak berhenti asyik mencari kesalahannya sehingga timbul rasa mahu membunuh diri.

BACA: “Kenapa Suka Cari Salah Saya, Itu Gambar Lama Baru Upload”

Ujarnya lagi, dia penat untuk menjadi ‘Aliff Syukri’ kerana hidupnya sentiasa menjadi perhatian ramai. Katanya lagi, Kehidupannya lebih banyak terjadi perkara yang sedih berbanding gembira.

Perkongsian Aliff itu mendapat pelbagai reaksi daripada netizen yang menasihatkannya agar tidak membuat keputusan melulu dan kembali kepada Allah. Netizen turut mengingatkannya agar muhasabah diri kerana apa yang berlaku adalah disebabkan tindakannya sendiri.

Namun, seperti sudah dijangka ada yang menganggap kenyataan itu sekadar gimik terbarunya. Tidak kurang juga ada yang mengatakan usahawan itu sengaja berdrama untuk meraih publisiti semata-mata.


Bella Dally, Suami Tawar Khidmat Sanitasi Masjid & Surau Percuma

Tidak hanya berpeluk tubuh sahaja sepanjang tempoh PKP, pelakon Bella Dally bersama suami,  Arif Izuddin turut berbakti kepada masyarakat dengan menjalankan projek sanitasi di kawasan surau dan masjid di sekitar ibu kota.

Turut memuat naik foto memaparkan kerja-kerja sanitasi di Instagram miliknya, Bella berkata dia kini sedang aktif melakukan khidmat sanitasi di beberapa buah masjid dan surau di Kuala Lumpur dan Selangor secara percuma.

My husband and I have decided to do CSR (public sanitisation) for mosques / surau in KL & Selangor areas for free. Kalau korg tau any AJK masjid / surau please share this massage with them and ask them to DM me their telephone number, my husband will contact them personally. Kami akan tanggung semua cost termasuk chemical dan peralatan. . . P/S: Sesiapa yang nak jadi sukarelawan pun dialu-alukan. Just DM me with your contact details. . . Thank you ????

A post shared by  ?? B e l l a D a l l y ?? (@belladally) on Apr 11, 2020 at 7:13am PDT

Bella turut mengalu-alukan sesiapa sahaja yang ingin membantu mereka membuat aktiviti kebajikan ini, dengan cara mendapatkan maklumat mengenai kawasan masjid dan surau yang perlu disanitasi.

Bella turut memberitahu segala kos termasuk alatan dan bahan-bahan pembersihan semuanya ditanggung oleh pihaknya dan pihak masjid dan surau tidak perlu membayar satu sen pun kepada mereka.


PU Amin Sumbang RM20,000 Pada Guru Agama Hilang Pendapatan

Tidak dinafikan ramai yang terjejas sepanjang Perintah Kawalan Pergerakan (PKP) kerana tidak boleh keluar bekerja seperti biasa untuk mencari pendapatan bagi menampung pendapatan harian.

Simpati dengan nasib guru agama yang hilang sumber pendapatan susulan PKP, Pencetus Ummah (PU) Amin terpanggil untuk membantu bagi meringankan beban mereka. PU Amin berkata ada di antara mereka yang berdepan kesempitan hidup sehinggakan tidak cukup duit untuk makan.

“Tak sanggup nak baca kisah mereka. Susah hidup sebagai guru agama, ada nak makan tak cukup duit, pampers anak tak boleh beli, gaji, elaun tak ada. Mereka ikhlas buat kerja agama dan saya harap dengan bantuan ini dapatlah saya berkongsi berkat ilmu mereka semua.

“Saya berkongsi sedikit rezeki ini tanda terima kasih atas usaha mereka menjalankan kerja dakwah dengan ikhlas dan semoga ada sedikit senyuman buat mereka,” katanya kepada mStar Online.

Alhamdulillah , rezeki dikongsi bersama . Semoga Allah memuliakan mereka . Jumlah yang diberikan tidak banyak tapi harap dapat meringankan beban mereka yang terjejas . Ada anak kecil , ada ibu tunggal , ada keluarga yang hilang pendapatan.. . Kali ini saya dan beberapa rakan di pitas sabah menyalurkan sumbangan pada 40 keluarga yang terjejas dan terputus bekalan makanan.. . Permohonan bantuan untuk Ustaz ustazah guru agama gur al quran masjid surau yang TERJEJAS. masih dibuka , mohon dm saya segera , dan saya terus transfer pada anda.. . Bagi yang mahu turut serta menyumbang, salurkan pada no akaun dibawah: Mahabbah Al Amin Resources 1209 20100 44098 BANK ISLAM

A post shared by  PU Amin (@pencetusummah_amin) on Apr 11, 2020 at 10:27pm PDT

Memperuntukkan bantuan sebanyak RM20,000, PU Amin berkata dia sedang mencari lebih ramai lagi guru agama yang memerlukan bantuan terutama di kawasan pinggir bandar dan kampung-kampung.

“Saya bajet tak banyak dalam RM20,000 dan kita sudah serahkan kepada hampir 40 penerima.

“Besar harapan dapat beri lagi bantuan wang tunai ini kepada mereka terutamanya guru-guru agama dan ustazah yang menghabiskan masa berdakwah dengan mengambil sedikit upay untuk menyara hidup mereka sebelum ini,” katanya.

Menerusi Instagram, PU Amin turut berkongsikan foto dimana dia memberikan bantuan kepada beberapa keluarga yang terjejas dan terputus bekalan makanan.


Sebulan Menduda, Alha Alfa Dedah Ramai Wanita Ajak Kahwin

Rumah tangga yang bina hanya mampu bertahan 6 bulan sahaja, jurusolek terkenal Alha Alfa mendedahkan baru sahaja sebulan memegang status duda, ramai wanita menyatakan hasrat mahu menjadikannya sebagai suami.

Alha berkata ada juga ibu bapa yang menghantar mesej kepadanya mahu menjadikannya sebagai menantu tanpa perlu mengeluarkan belanja hantaran yang tinggi dna tidak perlu adakan sebarang majlis.

BACA: Alha Alfa Dedah Bukti Bekas Isteri Pernah Hamil & Keguguran

“Selepas saya umumkan bercerai, saya bukan sahaja dihujani mesej kecaman netizen, malah sampai sekarang saya turut menerima mesej lamaran daripada individu tidak dikenali. Ada yang menyatakan hasrat ingin saya menjadi suami mereka dan sanggup susah senang bersama.

“Lebih mencuit hati apabila ada makcik dan pakcik yang tawarkan saya berkahwin dengan anak mereka tanpa wang hantaran dan tidak perlu diadakan sebarang majlis,” Katanya kepada mStar Online.

Bagaimanapun, Alha berkata buat masa ini dia belum terbuka hati lagi untuk mencari pengganti. Malah selepas kisah perceraiannya tular, dia mengurungkan diri dan mengambil keputusan untuk tidak membaca komen yang ditinggalkan netizen.

“Sejujurnya, untuk cari pengganti belum terfikir lagi buat masa ini… kalau sekadar kenal-kenal untuk berkawan itu bolehlah! Bukan mudah untuk cari teman hidup, bekas isteri dulu pun lima tahun kami berkawan sebelum berkahwin.

“Selepas saya buat pengumuman itu, saya dikecam teruk, saya akui menangis sendirian dalam bilik. Bagaimanapun, masih ada kawan-kawan termasuklah rakan artis yang beri semangat dan minta saya kuatkan diri berdepan ujian itu,” katanya.

Dalam pada itu, Alha memberitahu keadaannya kini semakin baik dan dia sudah boleh melalui kehidupan dengan lebih tenang. Ujarnya lagi, dia percaya setiap apa yang berlaku dalam kehidupannya ada hikmahnya.

Terdahulu, Alha berkata rumah tangganya hanya mampu bertahan selama 6 bulan selepas dia dan Azlin sepakat untuk berpisah secara baik selepas masing-masing sudah tidak lagi persefahaman.


Shuib Hulur Bantuan Untuk Kerja Amal Ustaz Ebit Lew

Meskipun dikecam teruk oleh netizen susulan isu sebelum ini, bagaimanapun Shuib Sepahtu menerima ucapan menyentuh hati daripada pendakwah bebas popular Ustaz Ebit Lew di Instagram di atas bantuan pelawak tersebut.

Difahamkan, ia merujuk kepada sumbangan dan sokongan Shuib yang mengajak orang ramai menyokong usaha Ebit dalam menyalurkan bantuan kepada rakyat Malaysia yang terjejas berikutan penularan virus COVID-19 ini.

Semoga terus dipermudahkan segala urusan @ebitlew … Semoga semua yg memerlukan dpt dibantu dgn sebaik mgkn.Semoga terus tabah dlm menghadapi dugaan ini..Pd yg mampu bantulah seikhlas hati,pd yg mgkn dlm keadaan yg tidak berapa baik,semoga Allah bantu kamu dgn bantuan yg tidak semena mena dtg.Semoga Allah kuatkan hati kita semua.InsyaAllah Allah swt sentiasa ada dgn kita,jgn putus harapan,terus berdoa.Jangan bersandar pd makhluk,bersandarlah pd yg SATU,INSYAALLAH.Kita bantu ustaz @ebitlew ,Sama2 kita bantu beliau InsyaAllah PERTUBUHAN KASIH UMAT MALAYSIA CIMB 8603546376

A post shared by  Shuib Sepahtu (@shuibsepahtu) on Apr 5, 2020 at 11:05pm PDT

Menerusi perkongsiannya itu, Shuib turut menyertakan nama Pertubuhan Kasih Umat Malaysia yang dinaungi Ebit bagi tujuan amal itu dalam muat baiknya.

Ustaz Ebit turut berterima kasih di atas bantuan Shuib itu dan mendoakan untuk keluarganya agar dimurahkan rezeki.

“Terima kasih Shuib. Allah sayang Shuib dan keluarga. Allah tambah rezeki dan kebaikan mencurah-curah. Terima kasih atas sumbangan,” tulis Ebit.

Terdahulu, Shuib dikecam teruk oleh netizen susulan tindakannya mempertahankan beberapa selebriti yang minta sumbangan untuk penggiat seni yang terjejas. Bagaimanapun Shuib sudah pun memohon membuat maaf dan mengakui kesilapannya itu.


Mira Filzah Akui Sudah Berpunya, Ada Persetujuan Keluarga

Umum mengetahui sebelum ini Mira Filzah mengakui sedang mengenali hati budi seseorang. Bagaimanapun segala teka-teki status pelakon cantik itu terjawab apabila dia mengesahkan hatinya sudah pun dimiliki.

Perkara itu didedahkan oleh Mira ketika siaran langsung di Facebook bersama Ustazah Asma’ Harun semalam. Menerusi program bual bicara santai itu, mendedahkan bahawa dia dan keluarga sebelah lelaki sudah pun bertemu antara satu sama lain.

“Iya… Dah berpunya! Bertunang? Kiranya tapi sudah berjumpa dan berbincang sesama keluarga,” jawab Mira.

Mendengar kenyataan dari Mira Filzah itu, Ustazah Asma’ menjelaskan dalam agama Islam persetujuan antara kedua belah keluarga merupakan tanda ikatan pertunangan.

“Dalam Islam, kalau dah ada persetujuan itu kira dah bertunanglah tu. Dah ada ikatan perjanjian persetujuan dengan keluarga cuma mungkin dari sudut adat belum lagi.

“Insya-Allah kita doakan Allah mempermudahkan tahun 2020 ni juga Mira akan bergelar isteri mendirikan rumah tangga.. Kita sama-sama doakan,” kata Ustazah.

Terdahulu, timbul spekulasi Mira Filzah itu sedang hangat bercinta dengan jejaka dikenali sebagai Wan Emir Astar. Kemudian timbul desas-desus mengatakan Mira sudah dirisik dan bakal bertunang pada September dan dikhabarkan akan disatukan sebagai suami dan isteri sekitar bulan Oktober ini.


Zara Zya Dah Jumpa Pengganti, Jihan Kata Abang Uniform

Hampir 3 bulan episod putus tunangnya berlalu, Zara Zya mengakui sedang bahagia bersama insan istimewa. Bagaimanapun, Zara enggan mendedahkan identiti jejaka itu kerana mereka masih dalam proses perkenalan.

Menurut Zara, dia mula mengenali jejaka itu sejak bulan lalu. Baru-baru ini, Zara ada memuat naik status di Instagram bahawa hatinya kini sudah dimiliki. Zara turut memberi bayangan bahawa jejaka itu bukanlah seorang selebriti.

“Saya bahagia. Memang saya sudah bertemu seseorang. Sekarang adalah fasa hendak mengenali diri masing-masing dengan lebih dekat. Cuma siapa dia? Saya masih belum boleh kongsi sebab semuanya belum pasti.

“Jangan risau, saya pasti akan kongsi berita gembira ini kepada semua. Walau apa pun, saya mohon semua mendoakan kebahagiaan saya,” katanya kepada BH Online.

Perkongsiannya itu mendapat pelbagai reaksi daripada netizen yang gembira dengan perkhabaran tersebut, termasuklah rakan baiknya, Jihan Muse yang menyatakan jejaka istimewa terbabit adalah anggota pasukan beruniform.

Ditanya adakah jejaka tersebut adalah anggota pasukan beruniform, bagaimanapun Zara enggan mengulas. Ujarnya, cukuplah orang semua tahu bahawa dirinya kini sedang gembira dan bahagia.

“Saya pun tidak tahu kenapa Jihan komen begitu. Apa pun pekerjaannya, biarlah rahsia. Saya tak berani hendak komen lebih. Cukuplah orang tahu saya sedang gembira,” katanya.

Zara pernah bertunang dengan pelakon Hafreez Adam pada 12 Oktober tahun lalu, namun, ikatan itu hanya bertahan tiga bulan.


“Jangan Berharap Kesetiaan Dari Orang Yang Tak Setia”

Kemelut rumah tangga usahawan kosmetik, Datuk Seri Aliff Syukri hangat diperkatakan apabila surat tuntutan cerai Datin Seri Nur Shahida tersebar di media sosial apabila didedahkan oleh Aliff sendiri di Instagram miliknya.

Rumah tangga pasangan itu dikatakan berantakan apabila kedua-duanya dikatakan saling tidak mengikuti akaun Instagram masing-masing, sejak bulan lalu. Tidak lama kemudian, ibu Aliff iaitu Bonda Rozita Ibrahim pula dikatakan turut ‘unfollow’ menantunya di IG juga.

Shahida berkata dia tidak mengambil kisah mengenai perkara itu kerana itu adalah hak dan pilihan masing-masing. Bagaimanapun, baru-baru ini satu perkongsian Bonda Rozita menjadi perhatian ramai dan membuat spekulasi ianya ditujukan kepada menantunya, Datin Shahida.

Menerusi perkongsian itu, Bonda Rozita memuat naik status mengenai kata-kata nasihat mengatakan kesetiaan adalah harga mati dan jangan berharap untuk mendapatkan kesetiaan dari orang yang tak setia.

Ujarnya lagi, jika diberi pilihan antara paras rupa, kekayaan dunia dan setia sebagai ukuran ciri pasangan hidup, dia akan memilih setia. Status tersebut menimbulkan rasa kurang senang netizen yang mendakwa ianya ditujukan kepada menantunya.

Mungkin kerana timbul pelbagai skekulasi dari netizen, difahamkan ruangan komen perkongsian oleh Bonda Rozita itu telah pun ditutup.

Apa pun netizen janganlah terlalu cepat membuat dakwaan liar, mungkin perkongsian itu ditujukan kepada umum. Kita doakan yang baik-baik sahaja untuk rumah tangga mereka.


“Bagus Juga Bila Ada Public Figure Dijangkiti Coronavirus”

Terlanjur kata ketika mengacarakan program Melodi tengah hari tadi, Janna Nick memohon maaf di atas kekilafannya itu. Difahamkan, Janna mengulas berita mengenai Puteri Aishah yang disahkan positif COVID-19.

Namun dia tersalah menggunakan perkataan sehingga menimbulkan rasa kurang senang netizen. Masih baru dalam dunia pengacaraan, Janna mengakui dia menggunakan perkataan yang kurang sesuai sehingga penonton tersalah tafsir apa yang cuba disampaikan.

BACA: Suami Orang Ajak Janna Nick Kahwin, Minta Berpurdah Masa Dating

Hahahahaha.. Im speechless la.. Cuma rasa nak gelak jek.. ???#meloditv3 pic.twitter.com/GM3ZYREL7f

“Bagus juga sebenarnya apabila ada dalam kalangan public figure dijangkiti koronavirus ni.

“Bukan bagus…maksudnya dia boleh beri kesedaran macam mana keadaan di dalam hospital,” kata Janna ketika bersiaran langsung.

Janna berkata, apa yang dimasksudkan olehnya adalah apabila ada dikalangan public figure terkena COVID-19, penonton dapat tahu keadaan sebenar dan dalam masa sama dapat memberi kesedaran kepada orang ramai.

“Minta maaf, saya orang baru dalam pengacaraan. Ayat yang patut diubah adalah perkataan ‘bagus’ itu.

“Sepatutnya (guna perkataan) ‘sekurang-kurangnya’ apabila ada public figure terkena COVID-19 supaya penonton dapat tahu keadaan sebenar dan dapat create awareness bahaya virus ini. Saya minta maaf sangat-sangat salah guna perkataan,” katanya.

Dalam pada itu, di akhir rancangan program tersebut, Janna sekali lagi memohon maaf di atas ketelanjurannya itu. Malah, Awal Ashaari selaku pengacara program itu berkata dia memahami maksud yang cuba disampaikan oleh Janna itu.

“Dia salah pentafsiran, kalau kita membawang sesama kita, saya faham! Tapi maksud Janna orang yang kena Covid boleh kongsi pengalaman supaya kita tahu betapa serius dan bahayanya wabak ini.

“Itu maksudnya. Janna pun dah minta maaf, bolehlah drop topik ini,” kata Awal.


3 Hari Demam, Shahir Kecewa Dihalau Dari Hospital

Sejak semalam tular video di media sosial memaparkan penyanyi Shahir AF yang meluahkan rasa kesal terhadap segelintir petugas di sebuah hospital di Shah Alam yang enggan melayannya untuk berjumpa doktor.

Menerusi video tular itu, Shahir memberitahu atas rasa tanggungjawab dia menggagahkan diri memandu ke hospital pada jam 2 pagi dan perlu melalui dua sekatan jalan raya untuk berjumpa dengan doktor bagi mendapatkan pemeriksaan lanjut selepas mengalami demam selama dua hari.

“Saya bertanggungjawab datang seorang diri dari rumah sebab saya sudah tak tahan demam sudah 2 hari. Kalau bukan kecemasan saya takkan datang. Saya nak minta KKM berrtanggungjawab sebab diarahkan balik dan perlu ke klinik kesihatan pagi esok.

“Sepanjang perjalanan saya hampir muntah, nak pitam dan hampir kemalangan. Saya datang sebab saya betul-betul sakit sebab itu saya datang.

“Kalau demam itukan simptom Covid-19, saya duduk sendirian kalau apa-apa jadi saya tak sedarkan diri siapa yang tolong?” katanya.

Difahamkan, video itu dirakam oleh Shahir ketika berada di perkarangan unit kecemasan hospital, namun diarah pulang oleh petugas yang menjaga di luar pintu utama. Malah, Shahir juga diarah untuk tidak merakamkan sebarang bentuk visual.

Dalam pada itu, Shahir berkata dia tidak niat untuk memburukkan mana-mana pihak tetapi tindakannya itu adalah untuk mewakili individu lain yang turut menerima nasib sama. Ujarnya lagi, dia sudah terlebih dahulu membeli ubat dari farmasi ekoran kesihatannya merosot.

“Saya sebenarnya sudah 2 hari demam, makan enam biji Panadol Actifast dan 3 biji ibuprofen. Malam ini saya rasa badan terlalu panas dan tak boleh tidur, jadi saya paksa diri keluar sebab saya takut tak sedar esok.

“Saya tak diizinkan langsung jumpa doktor. Saya datang sebab betul-betul sakit. Saya datang serah diri, tak boleh ke tolong periksa saya? Takkan tak ada sedikit tolak ansur, jadi saya minta tolonglah ambil berat kepada insan yang memerlukan,” rayunya.


Sarat 8 Bulan, Ardell Aryana Borong Barang Derma Orang Susah

Usia kandungan kini mencecah lapan bulan, pasti Ardell Aryana dan suaminya, Nadzmi Adhwa tidak sabar untuk menimang cahaya mata sulung mereka. Berkongsikan keadaan terkini, kandungan Ardell berada dalam keadaan baik-baik sahaja.

Meskipun sedang sarat hamil, Ardell tetap turun padang melakukan misi bantuan kepada golongan yang memerlukan sepanjang Perintah Kawalan Pergerakan (PKP) dilaksanakan. Nadzmi turut berkongsikan video mereka membeli barangan untuk didermakan kepada yang memerlukan.

Insyaallah setiap keluarga asnaf akan dapat beras , minyak masak , sardin , kicap , sos , keropok untuk di goreng , maggie goreng , bihun , tepung gandum , gula , biskut gula kering , teh , kentang , bawang merah , bawang holland , cili kering , satu bag sabun basuh baju , satu botol sabun basuh pinggan dan susu serta pampers untuk mereka yang mempunyai anak kecil sahaja ?? Untuk ayam pula kami akan beri seminggu sekali kepada yang keluarga tertentu sahaja. Tolong tagg ataupun beri details orang sekeliling anda yang benar benar memerlukan di saat ini. Tinggalkan nombor telefon dan alamat untuk pihak kami contact mereka. Kami hanya minta jasa kalian untuk mendoakan kami berdua serta anak dalam kandungan ini ya ???? @alwadelhijab @alwadeltailor @adellroutine_hq

A post shared by  ????? ????? ??? ???? (@nadzmiadhwa) on Apr 8, 2020 at 3:40am PDT

Perkongsian tersebut mendapat pelbagai reaksi daripada netizen yang mendoakan agar kandungan pelakon itu baik-baik sahaja serta dipermudahkan urusan untuk bersalin tidak lama lagi. Malah, ramai yang turut mendoakan agar pasangan itu sentiasa dimurahkan rezeki.

Dalam pada itu, ramai yang tidak sabar untuk menunggu kelahiran anak pasangan tersebut dan tertanya-tanya jantina bayi mereka. Tidak kurang juga ada yang mengatakan pasti anak mereka comel kerana ibu bapanya segak dan cantik.


Jalani Rawatan & Kuarantin Di HSB, Puteri Aishah Insaf

Disahkan positif COVID-19 selepas pulang dari menjalani penggambaran di Scotland, pelakon Puteri Aishah kini sedang menjalani rawatan dan kuarantin di Hospital Sungai Buloh (HSB), sejak tiga hari lalu.

Menurut Puteri Aishah apabila dia melihat keadaan petugas barisan hadapan mengendalikan pandemik COVID-19 menimbulkan perasaan keinsafan dalam dirinya. Ujarnya, dia tidak dapat membayangkan keadaan petugas hospital yang terpaksa memakai PPE untuk tempoh yang lama.

“Saya kagum dengan komitmen yang ditunjukkan petugas barisan hadapan. Mereka bersungguh membendung penularan virus ini. Bayangkan, kita pakai topeng muka pun rimas, apatah lagi mereka yang terpaksa memakai peralatan perlindungan diri (PPE) untuk tempoh lama.

“Bukan itu sahaja, mereka juga mempertaruhkan nyawa dengan tugas berbahaya itu. Saya melihat mereka di depan mata, rasa insaf dalam diri. Jadi, patuhi arahan Perintah Kawalan Pergerakan yang dikuat kuasa kerajaan.

“Kasihanilah petugas barisan hadapan yang bertungkus-lumus membendung pandemik ini,” katanya secara eksklusif kepada BH Online.

Puteri Aishah turut menasihatkan mana-mana pihak supaya tidak takut untuk menjalani ujian saringan COVID-19 jika pernah mempunyai kontak dengan individu yang dijangkiti dan tidak mementingkan diri sendiri.

Dalam pada itu, Puteri Aishah berkata keadaannya kini stabil namun dia mengalami jangkitan kuman pada paru-paru, tetapi tidak begitu serius. Ujarnya lagi, dia tidak mengalami gejala demam, batuk mahupun sesak nafas.


Aiman Tino Dapat Adik Baru, Ibu Lahirkan Anak Ke-11

Tahniah diucapkan kepada penyanyi Aiman Tino dan kakaknya, Fara Hazel yang baru sahaja mendapat adik perempuan apabila ibu mereka, Hazelina, 43 tahun melahirkan anak yang ke-11, Khamis lalu.

Hazelina berkata bayi perempuan seberat 3.39 kilogram itu dilahirkan secara normal di Hospital Selayang pada jam 6.55 pagi. Ujarnya proses kelahiran berjalan lancar, cuma lambat sedikit bayi mahu keluar sehingga terpaksa berada di bilik bersalin hampir 8 jam.

“Alhamdulillah proses kelahiran anak ke-11 ini dipermudahkan, cuma lama sikit baby keluar, tunggu di bilik bersalin dari pukul 11 pagi sampai 6 petang.

“Namun semuanya berjalan lancar, 11 kali bersalin semestinya sakit dan pengalaman itu tak sama, perasan gementar dan takut itu mesti ada. Saya dan suami dah fikirkan nama iaitu Nina Deylisya,” katanya kepada mStar Online.

Dalam pada itu, Hazelina berkata itu adalah cahaya mata terakhir mereka selepas doktor menyarankan supaya tidak lagi bersalin disebabkan faktor kesihatan. Ujarnya, selepas ini mereka menanti kehadiran cucu pula.

“Penerimaan anak-anak lain semuanya happy dan seronok dapat adik baru, maklumlah lima tahun tak ada adik. Ini anak terakhir sebab doktor pun dah sarankan untuk saya ‘tutup kilang’ dan atas faktor kesihatan. Lepas ni kami tunggu cucu pula,” katanya.


“Aku Bukan Ustaz, Aku Pun Malu Dengan Diri Sendiri”

Hampir setahun kisah rumah tangganya menjadi perhatiian ramai, Pencetus Ummah (PU) Abu Sufyan mengakui dia sangat pernat berhadapan dengan kecaman daripada netizen. PU Abu berkata isu tersebut turut mencalarkan maruah kelurganya.

PU Abu akui kontroversi rumah tangganya itu turut meninggalkan kesan mendalam terhadap kehidupannya. Malah, dia menegaskan dia bukanlah seorang ustaz dan malu membawa gelaran PU itu kerana isu tular sebelum ini.

“Aku penat nak berhadapan dengan benda viral yang negatif berkait dengan diri aku. Bila aku viral tahun lepas aku kecewa dgn diri aku sebab aku dah calarkan maruah keluarga aku

“Aku sajalah nak sebut supaya korang semua faham,aku bukan seorang ustaz. Aku tak layak diangkat sebagai role model untuk masyarakat. Title PU tu pun kebetulan,aku masuk satu pertandingan anjuran astro then aku dapat tu pun terkeluar waktu semifinal,” tulisnya di Instagram.

Dalam pada itu, PU Abu mengakui malu untuk membawa gelaran PU itu kerana disebabkan isu viralnya itu sekaligus memberi imej buruk pada rakan-rakannya yang lain. PU Abu berharap orang ramai tidak memanggilnya dengan panggilan ustaz.

“Kalau korang masuk pun ada rezeki korang boleh dapat title tu. Aku akui tindakan aku telah memberi tanggapan negatif pada kawan2 aku yang lain sebab tu aku x suka dan tak nak dipanggil ‘ustaz abu’ atau ‘pu.

“Lepas aku viral, bila attend mana-mana program orang tanya aku ni PU Abu ke? Aku jawab tak pelanduk dua serupa. Sebab aku sndri pun malu dengan diri sndri. Aku share dekat orang ilmu aku yang sikit ni dengan harapan benda tu boleh bantu kat akhirat nanti,” tulisnya.

Dalam pada itu, PU Abu memohon agar orang ramai serta masyarakat memberikannya sedikit ruang untuk memperbetulkan keadaan dan berbuat kebaikan.

Turut mengulas mengenai soal rumah tangga, PU Abu berkata perkara itu tidak sesuai untuk dibincangkan di media sosial kerana dia percaya setiap jawapan yang diberikan hanya mengundang lebih banyak kesan negatif berbanding positif.


“Tak Perasan Pun Suami, Ibu Mentua ‘Unfollow’ Di IG”

Kemelut rumah tangga usahawan kosmetik, Datuk Seri Aliff Syukri menjadi perhatian ramai apabila surat tuntutan cerai Datin Seri Nur Shahida tersebar di media sosial apabila didedahkan oleh Aliff sendiri di Instagram miliknya.

Rumah tangga pasangan itu dikatakan berantakan apabila kedua-duanya dikatakan saling tidak mengikuti akaun Instagram masing-masing, sejak bulan lalu. Terbaharu, ibu kepada Aliff iaitu Bonda Rozita Ibrahim pula dilihat ‘unfollow’ menantunya.

BACA: Aliff Syukri Dedah Surat Tuntutan Cerai, Muat Naik Status Sedih

Bagaimanapun, Shahida berkata dia tidak tahu ibu mentuanya ‘unfolow’ dalam IG. Malah, dia juga tidak tahu suaminya juga tidak lagi mengikutinya di Instagram dan mendapat tahu daripada komen-komen netizen.

“Saya tak perasaan. Kalau tak bagi tahu, saya memang tak tahu. Bagi saya, itu hak dan pilihannya.

“Sejujurnya, saya juga tak tahu Alif ‘unfollow’ saya tempoh hari. Saya hanya tahu daripada komen netizen. Bagaimanapun, tak mengapalah, saya tak ambil pusing pun,” katanya kepada BH Online.

Berkongsikan keadaan terkini, Shahida berkata dia dan anak-anaknya sihat dan tenang sahaja di rumah. Bagaimanapun, Shahida enggan memberikan komen lanjut isu dakwaan memfailkan perceraian di mahkamah.

“Alhamdulillah, saya dan anak-anak berada dalam keadaan baik. Sihat semuanya. Saya hanya keluar rumah apabila kehabisan barang dapur, selebihnya masa saya banyak bersama anak-anak.

“Maaf, saya tak dapat komen. Bagi saya, ini bukan masa yang sesuai untuk bercakap isu perceraian. Sekarang, seluruh dunia sedang berdepan dengan penularan virus COVID-19. Jadi, fokus saya mengenai keselamatan anak-anak,” katanya.


Dikecam Main TikTok, PU Abu Harap Sempat Bertaubat

Nampaknya satu demi satu kontroversi terpalit pendakwah bebas, Pencetus Ummah Abu (PU) Abu. Terbaru, tindakan PU Abu memuat naik video menari TikTok di Instagram miliknya mengundang kecaman hebat netizen.

Menerusi perkongsian tersebut, PU Abu memberitahu dia hanya menyahut cabaran Menteri Pengajian Tinggi, Datuk Dr Noraini Ahmad. Menurutnya lagi, TikTok hanya sekadar hiburan sahaja selain mampu merapatkan hubungan sesama insan.

Bersempena saranan Menteri Pengajian Tinggi kita,saya menyahut untuk buat challenge tik tok yang mungkin melambangkan kercedikan saya dalam akademik.Jangan lupa untuk sahut challenge ini ye korang.??? . . Aku buat ni suka2 je jangan salah faham plak.Kadang2 tik tok ni bukan sahaja boleh mengasah daya kreativiti anda malah boleh merapatkan hubungan silaturrahim.??? . . #staysafe #kitamestimenang #kesanakesini

A post shared by  Abu Sufyan Mokhtar (@_sufyanmokhtar) on Apr 9, 2020 at 3:55am PDT

Rata-rata netizen mengkritik tindakan PU Abu itu kerana tidak sesuai dengan imejnya sebagai seorang ustaz. Malah, ada yang meminta PU Abu membuang gelaran Pencetus Ummah kerana beranggapan pendakwah itu tidak layak.

Tidak hanya berdiam diri, PU Abu dilihat membalas komen netizen dengan mengharapkan netizen mendoakan agar dia sempat bertaubat.

PU Abu turut menjelaskan bahawa dia sudah berkali-kali mengatakan dirinya bukan ustaz. Malah, ada netizen yang tampil menjelaskan status PU Abu bukan seorang ustaz tetapi hanya pendakwah bebas.

Dalam pada itu, ada juga segelintir netizen mengambil peluang ini untuk ‘menyerang’ Abu dengan bertanyakan soalan punca dia bercerai bersama bekas isteri. Tidak kurang juga ada netizen menyifatkan PU Abu seorang yang ‘gatal’.

Terdahulu, PU Abu meminta agar netizen serta masyarakat memberinya peluang untuk memperbaiki diri, menjadi seorang insan yang lebih baik. PU Abu berkata dia mahu memperbaiki hubungannya dengan Allah dan sesama manusia.

Bagaimanapun, Abu enggan mengulas mengenai penceraian dengan bekas isterinya Hana Azraa. Minggu lalu, Hana mendedahkan dia dan PU Abu bukan lagi suami isteri dan tidak mempunyai apa-apa hubungan lagi.


Black Hanifah Dikecam Gara-Gara Terima Bantuan?

Baru sahaja reda kontroversi isu meminta dana khas untuk artis, nampaknya Black Hanifah terus menjadi mangsa kecaman netizen apabila gambarnya memegang sekotak barangan bantuan telah disalah anggap oleh sesetengah pihak.

Difahamkan semuanya bermula apabila satu posting di Facebook yang mendakwa Ahli Dewan Undangan Negeri (ADUN) Kota Anggerik, Najwan Halimi tampil menghulurkan bantuan kepada penyanyi itu di hadapan rumahnya.

Bagaimanapun, perkongsian itu disalah faham oleh netizen kerana apa sebenarnya yang berlaku adalah barang berkenaan itu sumbangan daripada Black.

Menerusi Twitter, perkara itu dijelaskan oleh Najwan Halimi yang turut berterima kasih kepada Black kerana membantu menghulurkan bantuan barangan keperluan asas kepada beberapa buah keluarga. Turut dikongsikan gambar Black turun padang memberikan sumbangan tersebut.

Terima kaseh Black Mentor yg membantu tim sukarelawan @KotaAnggerik menyerahkan bantuan keperluan asas kpd beberapa keluarga di sekitar Seksyen U10, Shah Alam yg terjejas akibat #PerintahKawalanPergerakan.

Susulan penjelasan itu, rata-rata netizen meminta supaya orang ramai tidak terus mengecam penyanyi berkenaan. Malah, ada yang beranggapan posting berkenaan sebagai satu fitnah dan boleh menjatuhkan aib seseorang.

Terdahulu, Black dikecam hebat oleh netizen susulan kenyataannya yang mencadangkan agar kerajaan tidak meminggirkan penggiat seni yang terjejas susulan lanjutan Perintah Kawalan Pergerakan (PKP).


“Jangan BerTikTok, Waktu Bencana Bukan Waktu Berseronok”

Mungkin kerana bosan ketika Perintah Kawalan Pergerakan (PKP), boleh dikatakan ramai yang sudah mula terjebak dengan aplikasi TikTok. Bagaimanapun, Pencetus Ummah (PU) Amin menasihatkan agar jangan terlalu seronok ketika waktau bencana sebegini.

PU Amin turut menyarankan agar isi masa dengan zikir, selawat dan membaca Al-Quran dan tidak melakukan perkara sia-sia. Katanya lagi, apabila hati dan lidah sentiasa mengingati Allah, akan hilanglah rasa nak berTikTok.

Menerusi perkongsian di Instagram, PU Amin berkata tidak salah untuk merakam video joget tetapi janganlah dipertontonkan kepada khalayak ramai. Ujarnya lagi, pada ketika ini kita sepatutnya bermuhasabah diri dan tinggalkan perkara yang sia-sia.

“Jangan isi masa bosan dengan perkara sia sia . Kalau nak rekod video joget, boleh, tapi hanya dilihat oleh mahram kita . Kita saling berpesan, kerana waktu bencana bukan waktu berseronok , waktu bencana adalah waktu untuk bermuhasabah,” tulisnya.

Perkongsian PU Amin itu mendapat reaksi positif daripada netizen yang bersetuju dengan saranan pendakwah tersebut. Tidak kurang juga ada yang menyindir seorang menteri yang sebelum ini menggalakkan penyertaan pertandingan TikTok.


PU Abu Harap Netizen Berikannya Peluang Perbaiki Diri

Selepas satu demi satu kontroversi terpalit rumah tangga mereka, minggu lalu hangat diperkatakan apabila Hana Azraa mendedahkan bahawa dia dan Pencetus Ummah (PU) Abu sudah pun sah bercerai.

Mahu membuka fasa baru dalam hidupnya, PU Abu meminta agar netizen serta masyarakat memberinya peluang untuk memperbaiki diri, menjadi seorang insan yang lebih baik. PU Abu berkata dia mahu memperbaiki hubungannya dengan Allah dan sesama manusia.

“Semua manusia tak terlepas dari membuat silap dan saya pun manusia. Saya masih ada keluarga serta bapa dan akan hidup bersama mereka selepas ini,” katanya kepada Harian Metro.

Bagaimanapun, Abu enggan mengulas mengenai penceraian dengan bekas isterinya Hana Azraa.

Terdahulu, Hana berkata mereka bukan lagi suami isteri dan tidak mempunyai apa-apa hubungan lagi. Jelasnya lagi, jika PU Abu mengatakan mereka masih lagi suami isteri dia sendiri tidak pasti mengapa bekas suaminya berbuat demikian.

Hana juga meminta orang ramai untuk berhenti bertanyakan tentang hubungan bekas suaminya itu dengan mana-mana wanita lain dan menyarankan untuk bertanya perkara itu secara terus kepada PU Abu.

Hana dan PU Abu mendirikan rumah tangga pada Mei tahun lalu dan dikurniakan cahaya mata bernama Muhammad Uwais Al-Mateen pada 1 Februari.


Duduk Di Rumah Sahaja Anda Boleh Nikmati ONLINE Members Watsons Dengan Harga Berbaloi

Berbicara soal gedung rangkaian kecantikan Watsons ini, memang boleh buat ramai yang teruja dengan barangan jualannya yang mudah di cari dan berkesan. Nak juga lah tanya kaki Watsons ni, semangat beli barangan di Watsons tu dah ada ke kad members Watsons?

Kalau belum ada members Watsons jom daftar sekarang kerana ada pelbagai potongan harga jika anda menggunakan membership-Watsons.

Ini baucher ganjaran bernilai RM5,000 yang berbentuk kad dan boleh didapati di kedai Watsons apabila daftar sebagai ahli kad Watsons.

Memandangkan tempoh Perintah Kawalan Pergerakan dijalankan gara-gara isu virus Covid 19. Anda tak perlu susah payah pergi terjah Watsons semata-mata nak daftar ONLINE members. Anda duduk sahaja di rumah dan tekan link ini kemudian isi maklumat peribadi anda dan siap!

Jika anda mendaftar sebagai  ONLINE members Watsons sebanyak RM10 anda akan dapat pulangan mata terkumpul Watsons sebanyak 2,000 points yang bernilai RM10. Jadi tak rugi lah kalau anda daftar secara dalam talian sekarang. Dapat points banyak tu, boleh beli barangan yang ada di Watsons masa tu juga.

Takkan nak membazir bayar mahal-mahal tapi tak dapat apa-apa habuan kan? Ini lah peluangnya. Jika anda pemegang kad members Watsons anda akan dapat baucar ganjaran bernilai RM5,000 daripada makanan, gaya hidup, kecantikan, travel dan peniaga kesihatan semua ini anda boleh nikmati dengan kad members Watsons. Anda boleh beli di semua cawangan Watsons.

Menarik lagi, anda juga bakal mendapat baucer bernilai RM300 untuk barangan Watsons sahaja. Ini termasuklah e-voucher, produk kesihatan dan apa sahaja barangan jenama Watsons. Jangan lupa untuk membeli di mana-mana cawangan Watsons.

Paling best, anda boleh nikmati 10% tambah nilai pada setiap hari Rabu sekiranya anda membeli secara dalam aplikasi Watsons sahaja.

Nak tahu apa lagi yang ada dapat dengan kad members Watsons ini, jangan lupa layari laman rasmi ini.

Ha! Sebelum kami terpula, jika anda melancong ke luar negara dan perlukan barangan keperluan. Terjah sahaja rangkaian Watsons di sana dan nikmati diskaun serta tebus mata ganjaran apabila anda membeli-belah di kedai Watsons yang berada di luar negara. Ini rangkaian Watsons di luar negara.

Lebih menarik lagi, anda juga boleh nikmati diskaun sebanyak 50% di 2,000 cawangan Watsons. Diskaun ini termasuklah makanan, gaya hidup, kecantikan, travel dan penjagaan kesihatan.

Jadi apa tunggu lagi, banyak diskaun yang anda boleh nikmati dengan Watsons members ini. Ini peluang untuk anda mendaftar sebagai ahli. Selepas mendaftar anda juga bakal mendapat 500 mata ganjaran. Jangan terlalu murah hati untuk beli barangan di Watsons tanpa menjadi ahli!


“Kenapa Suka Cari Salah Saya, Itu Gambar Lama Baru Upload”

Semalam hangat diperkatakan netizen bengang dengan usahawan kosmetik Datuk Seri Aliff Syukri yang didakwa sengaja melanggar melanggar arahan Perintah Kawalan Pergerakan (PKP), apabila memuat naik gambar percutian bersama anak-anak di Janda Baik, Pahang.

Rata-rata netizen mempertikaikan tindakan usahawan itu ternyata tidak adil untuk rakyat lain yang patuh duduk di rumah. Malah, ramai tertanya-tanya bagaimana usahawan itu boleh kemana sahaja bersama anak-anak dan tidak ditahan oleh pihak berkuasa.

Tampil menjelaskan mengenai isu itu, Aliff menafikan dakwaan melanggar arahan PKP dan foto serta video percutian bersama anak-anak yang dimuat naik itu adalah rakaman lama sebelum bermulanya tempoh PKP.

Saya berasa amat sedih sangat apa yang saya buat sering dan selalu dipertikaikan natizen..sedangkan saya tidak kacau hidup orang pun. Sedangkan saya hanya duduk di @sugehhillresortjandabaik .. . Kadang kala gambar yang saya posting itu adalah gambar gambar yang lama. – – Tetapi saya sering dikecam dan dihina kononya suara tidak sedap sedangkan suara sy merdu.. suara macam babi, awak tidak berhak dapat duit, awak sombong. Semuanya. Menyanyi salah, berniaga salah, berjalan salah, makan dengan anak anak salah. – – Apakah sebenarnya rakyat Malaysia mahukan. Apa yang korang tidak puas hati dengan saya. Saya hanya sekadar berniaga sahaja. Kadang kadang orang tidak faham masalah saya, hanya nampak kelemahan dan keburukan saya. Tetapi orang tidak nampak kebaikan saya. – – Kepada anda yang ingin berniaga sila whatsapp pada no yang tertera. Senang nak buat duit Muslim carola ni boleh wussp manager sy Di bawah???? Azah 0197790422 Rahimah ?0173742851? Mashitah 0163227127

A post shared by  Ohabangkosmetik (@aliffsyukriterlajaklaris) on Apr 9, 2020 at 6:26am PDT

Menerusi video dikongsikan di Instagram, usahawan itu juga turut mempersoalkan mengapa netizen sering mencari kesalahannya sehingga apa sahaja yang dia lakukan ada sahaja serba tak kena dan mencetuskan kontroversi.

Meskipun sudah memberi penjelasan, namun ramai yang masih tidak berpuas hati. Netizen berkata secara terang-terangan anak-anak memang bersama dengannya sedangkan ketika permulaan tempoh PKP mereka bersama isterinya, Datin Seri Nur Shahida di Kota Damansara.

Tinggal beberapa hari sahaja lagi PKP akan tamat, apa pun diharap rakyat Malaysia akan terus mematuhi arahan kerajaan untuk memastikan rangkaian jangkitan COVID-19 dapat diputuskan.


Nikmati Moment Indah Di HUAWEI AppGallery Hanya Di Rumah

Sepanjang tempoh Perintah Kawalan Pergerakan (PKP) ternyata akan membataskan gerak anda untuk kemana sahaja. Hanya urusan penting sahaja yang akan dibenarkan keluar bukan? Jadi HUAWEI yang mementingkan keselamatan penggunanya dari dijangkiti wabak Corono Virus ini telah mempertingkatkan aplikasi HUAWEI AppGallery untuk penggunaan harian anda.

Anda hanya perlu #StayHome dan menggunakan aplikasi ini untuk memudahkan urusan anda seperti aplikasi perbankan dan penyemak imbas untuk mengakses akaun bank anda bagi menyelesaikan sebarang keperluan perbankan samaada memindahkan wang atau membayar bil. Banyak lagi yang anda boleh dapat dari aplikasi ini.

Bukan itu sahaja, anda juga boleh membeli keperluan harian anda seperti barangan runcit hanya di dalam talian melalui AppGallery ini. Aplikasi ini juga membolehkan anda untuk memuat turun aplikasi Tesco, Lazada dan Shopee. Hanya dalam satu aplikasi sahaja semua barangan yang anda inginkan boleh dibeli.

Kami yakin, hampir sebulan #StayHome untuk memutuskan rantaian wabak Corona ini pastinya membosankan anda. Asyik makan tidur sambil menantik detik PKP ini berakhir. Jangan risau kali ini anda boleh hilangkan sedikit bosan anda dengan berhibur dengan aplikasi AppGallery dengan memuat turun Tik Tok dan tunggu apa lagi rakamlah video anda sambil berhibur dengan muzik yang terdapat dalam Tik Tok.

Jangan tak tahu, dengan aplikasi HUAWEI ini anda boleh juga boleh menggunakan Facebook atau Snapchat. Sekaligus membolehkan anda untuk mengikuti perkembangan terkini dan isu semasa.

Hampir terlupa kami bahawa anda juga boleh mendengar muzik terkini dan lagu-lagu yang trendy sambil bersantai di rumah hanya dengan aplikasi JOOX.

Lebih menark lagi, jika anda seorang peminat permainan video game, maka anda boleh bergembira dengan AppGallery ini kerana AppGallery ini mengandungi banyak permainan video game yang dibuat secara tempatan hingga ke peringkat antarabangsa dari seluruh dunia. Anda juga boleh memainkan permainan tanpa perlu memuat turunnya dengan aplikasi Quick Apps. Ciri pertama dari dari Huawei ini membolehkan anda menggunakan aplikasi tanpa perlu memuat turunnya.

Kiranya dengan HUAWEI AppGallery ini anda boleh lakukan apa sahaja untuk hilangkan bosan anda dirumah selama tempoh PKP ataupun selepas tempoh ini.

Bakal buat anda tersenyum lagi dengan HUAWEI AppGallery ini apabila HUAWEI memberi ganjaran hebat kepada penggunanya untuk berpeluang memenagi HUAWEI Mate 30 Pro! Wow, menarik ni rugi lepaskan peluang ni. Siapa pakej dapat telefon pintar lagi tu.

Jadi apa tunggu lagi, muat turun aplikasi AppGallery ini sekarang untuk menangi telefon pintar HUAWEI dan banyak lagi ganjaran menarik menanti anda.

Pastikan anda log masuk dengan ID HUAWEI anda dan mula putar roda kekayaan untuk peluang anda menang!

Setiap pengguna HUAWEI anda berpeluang putar sehingga 16 kali! Banyak tu! 16 peluang untuk anda memenangi HUAWEI Mate 30 Pro! Peraduan ini bermula sekarang sehingga 15 April 2020!

Maklumat lanjut layari laman rasmi AppGallery dan jangan lupa untuk terokai aplikasi ini untuk banyak benda percuma. Yang penting AppGallery ini lebih selamat, lebih storan, dan lebih banyak hadiah yang bakal anda dapat.

AppGallery mempunyai 4 lapisan perlindungan untuk memastikan kesemua applikasinya selamat untuk dimuatturun.

Anda juga boleh menyimpan storan dengan mengakses aplikasi yang berbeza melalui aplikasi pantas tanpa memuat turunnya pada HUAWEI AppGallery. Bagi pengguna Siri P40 dan MatePad Pro, anda akan mendapat 50GB HUAWEI Cloud Storage percuma selama 12 bulan sebagai hadiah juga! HUAWEI AppGallery menyediakan Lebih Selamat, Penyimpanan Yang Besar dan Lebih Banyak Rewards!

Jangan tak tahu, ramai rakyat Malaysia menggunakan hampir keseluruhan aplikasi yang terdapat dalam AppGallery.

Terokai lebih banyak pada HUAWEI AppGallery untuk bawa pulang pelbagai barangan HUAWEI. Sebelum itu jangan lupa dapatkan dulu barangan HUAWEI.

• Dapatkan HUAWEI P40 Series dengan fotografi yang lebih baik, sambungan yang lebih baik daripada RM2,799 dan dapatkan hadiah eksklusif bernilai lebih RM690.


Menariknya! Sekarang Siapa Sahaja Beli Barangan Watsons Secara Online Akan Dihantar Pada Hari Yang Sama

Sepanjang tempoh Perintah Kawalan Pergerakan Diperketatkan (PKPD), Watsons mengambil langkah insitif dalam melancarkan perkhidmatan khas, click & delivery untuk pelanggannya.

Anda hanya perlu klik butang ‘beli’ di laman web Watsons atau di aplikasi Watsons dan barangan Watsons pesanan anda akan sampai di depan rumah pada hari yang sama. Dengan cara ini, Watsons yang menitikberatkan kesihatan pelanggannya tidak menggalakkan pembelian di kedai memandangkan sepanjang tempoh ini anda dilarang untuk keluar rumah. Jadi boleh membeli melalui dalam talian barangan, kosmetik, kesihatan, mandian dan apa sahaja barangan Watsons akan sampai kepada anda.

“Dalam tempoh Kawalan Pergerakan ini, Watsons akan terus berkhidmat kepada pelanggan dan komuniti dengan menyediakan penghantaran yang inovatif kepada mereka. Kami menawarkan perkhidmatan Click & Delivery untuk memastikan pelanggan kami dapat membeli produk dari kedai kami dengan hanya duduk di rumah, “kata Caryn Loh, Pengarah Urusan Watsons Malaysia.

Perkhidmatan ini akan segera menggantikan perkhidmatan Click & Collect Express dalam tempoh PKP ini dan penghantaran dibuat di kawasan Lembah Klang sahaja. Apabila anda membeli-belah dalam talian dan pilih kedai terdekat anda dalam jarak 7KM. Dengan menggunakan perkhidmatan Click and Deliver ini anda boleh membuat pesanan dibawah 10kg dan caj penghantaran adalah sebanyak RM9.

Jika anda ingin mendapat barangan anda pada hari yang sama, anda haruslah membuat pesanan sebelum jam 4 petang. Manakala barangan pesanan selepas jam 4 petang akan dihantar pada hari berikutnya. Setiap penghantaran yang dilakukan adalah menggunakan khidmat penghantaran Grab.

Anda boleh membuat pesanan barangan Watsons anda melalui dalam talian di laman rasmi Watsons Watsons.com.my atau melalui aplikasi mudah alih Watsons. Sebelum anda send  pesanan anda harus memilih Click & Collect Express semasa menyemak, dan anda akan menerima sms untuk memasukkan alamat rumah anda.

Maklumat lanjut, layaru Watsons.com.my atau muat turun Watsons mobile App di App store atau Google Play store.

Bagi anda yang ingin memborong di Watsons jangan lepaskan peluang untuk grab promosi hebat di Watsons. Antara barangannya adalah barang kesihatan, penjagaan wajah, kosmetik, barang mandian dan peribadi, dan generic items.

Kesemua barangan ini anda boleh borong dengan potongan harga sebanyak 60% untuk pembelian kedua. Masa ada promosi ni lah anda harus borong di Watsons.


Shiha Zikir Belajar Mengaji Dari Alif Ba Ta Ketika PKP

Tempoh Perintah Kawalan Pergerakan (PKP) yang dilaksanakan oleh kerajaan ini ternyata memberi seribu hikmah buat penyanyi Shiha Zikir yang mengambil peluang mengisi masa terluang dengan memantapkan ilmu agama.

Menurut Shiha, sepanjang PKP dia berkesempatan mengikuti kelas mengaji Al-Quran secara atas talian bersama Salima Habibi dan Heliza Helmi. Shiha berkata sebelum ini dia terlalu sibuk dengan kerja dan tidak berpeluang untuk melakukan perkara tersebut.

“Sejujurnya jadual saya agak terjejas tapi saya percaya setiap apa yang terjadi pasti ada hikmahnya. Saya anggap PKP ini seperti rezeki untuk saya. Sebelum ini saya terlalu sibuk dengan kerja. Tapi Alhamdulillah sepanjang PKP ini saya dapat belajar mengaji Al-Quran.

“Sekarang saya belajar dengan Salima Habibi dan Heliza Helmi. Memang dah boleh baca dan tahu Alif ba ta tapi saya tetap nak belajar dari mula,” katanya kepada mStar Online.

Dalam pada itu, Shiha berkata dia sentiasa memberi sokongan kepada kerajaan sekiranya tempoh PKP terpaksa dilanjutkan demi keselamatan seluruh rakyat kerana mereka lebih tahu apa yang terbaik buat semua pihak.

“Bagi saya, jika PKP dilanjutkan dan apa saja yang disarankan kerajaan, saya akan sokong 100 peratus sebab mereka lebih tahu apa yang terbaik untuk rakyat.

“Mungkin ada segelintir rakyat yang tertekan sebab kehilangan punca pendapatan. Tapi jangan risau, kerajaan dah berikan banyak inisiatif untuk membantu dan banyak persatuan yang turut menghulurkan bantuan kepada golongan yang memerlukan,” ujarnya.


“Tak Salah Nak Check Kan? Ingatkan Saya Dapat”

Semalam, jutawan kosmetik Datuk Seri Aliff Syukri dikecam teruk apabila memuat naik keputusan semakan Bantuan Prithatin Nasional (BPN). Lebih mengundang kemarahan netizen apabila usahawan itu meluahkan rasa sedih kerana permohonannya itu gagal.

Rata-rata netizen menyelar sikap usahawan itu sudah kaya raya tapi masih lagi mengharapkan bantuan kerajaan. Netizen berkata sudah tentu bantuan itu diberikan kepada mereka yang lebih memerlukan.

Bagaimanapun, Aliff berkata tindakannya membuat semakan itu hanya sekadar mahu mencuba nasib sama ada dia layak atau tidak menerima bantuan daripada kerajaan itu. Malah, usahawan itu berkata dia menyangkakan dia akan dapat bantuan tersebut tetapi tertulis tidak layak.

“Tak salah nak check kan? Ingatkan saya dapat. Jadi saya pun cuba nasib dengan menyemak kelayakan dalam talian. Kalau dapat saya terima tapi sudah tertulis tak layak jadi saya akur.

“Cuma orang luar yang berlebihan menggembar-gemburkan perkara ini,” katanya kepada mStar Online.

Terdahulu, Aliff Syukri meluahkan dalam keadaan yang cukup getir ketika ini, dia sebagai usahawan juga turut terkesan. Aliff berkata jualan perniagaannya merundum teruk sehingga 90 peratus dan semua perniagannnya ditutup sepanjang tempoh Perintah Kawalan Pergerakan (PKP).

Aliff berkata dia berharap kerajaan dapat memberikan bantuan kepada peniaga sepertinya yang turut terjejas berikutan penularan wabak COVID-19.


A Aida Masak Untuk Petugas Barisan Hadapan

Prihatin dengan barisan hadapan yang bertungkus lumus menjalankan tanggungjawab mereka ketika COVID-19 melanda negara, penerbit drama terkenal, Datuk A Aida menyediakan makanan untuk anggota keselamatan yang bertugas di sekatan jalan raya.

Menyertai Angkatan Pertahanan Awam Malaysia (APM) sejak lima tahun lalu, Aida berkata dia terpanggil menyertai misi diatur selepas melihat komitmen dan kerja keras ditunjukkan petugas barisan hadapan.

“Petugas barisan hadapan berpanas dan berhujan untuk kita, takkan kita tak boleh buat benda sama?. Kalau kita menyertai badan beruniform, tetapi tidak membantu, baiklah kita gantung dan pulangkan balik pakaian seragam kita.

“Negara memerlukan kita dalam keadaan begini, jadi doakanlah saya diberi kesihatan yang baik untuk membantu,” katanya kepada BH Online.

Aida mengakui anak-anaknya risau akan dirinya yang sering keluar rumah misi APM, namun dia sering meyakinkan mereka tentang niat murninya itu. Aida yang juga anggota APM Cawangan Kuala Lumpur berkata dia akan memasak untuk petugas barisan hadapan setiap hari Sabtu.

“Pada awalnya, anakanak sedih dan bertanya kenapa saya perlu keluar rumah. Namun, saya beritahu mereka, kalau Allah hendak tarik nyawa, dalam tidur pun boleh.

“Sekarang rakyat memerlukan kami. Pada masa ini, kita yang menyertai badan beruniform boleh berganding bahu menghulurkan bantuan.

“Setiap Sabtu saya memasak untuk anggota barisan hadapan. Saya juga melawat pusat kuarantin seminggu sekali bagi menghulurkan bantuan atau melakukan apa yang patut,” katanya.


“Sesiapa Pernah Sakiti Saya, Kamu Tiada Dosa Dengan Saya”

Bersempena malam Nisfu Sya’ban semalam dan juga sambutan ulang tahun kelahirannya yang- ke-35, pelawak dan penyampai radio, Jep Sepahtu mengambil kesempatan untuk memohon maaf seandainya ada terguris hati sesiapa.

Menerusi satu perkongsian di Instagram, Jep atau nama sebenarnya Mohd Nadzri Zainal Abidin turut memaafkan sesiapa sahaja yang pernah menyakiti hatinya dan berharap Allah mengampuni segala dosa kita semua.

Menurut Jep lagi, jika diizinkan Allah SWT dia berharap agar dapat bertemu dengan semua orang dan berkumpul di Syurga kelak.

Perkongsian Jep itu mendapat pelbagai reaksi daripada netizen serta rakan artis yang mendoakan agar diberikan kesihatan yang baik termasuk isterinya, Sari Yanti yang turut mendoakan agar mereka sekeluarga akan ke syurga.


Sharifah Shahirah Ikhlas Bertudung, Bukan Sebab Takut COVID-19

Jika anda mengikuti perkembangan Sharifah Shahirah, pasti ramai tahu bahawa pelakon itu sudah mula mengenakan tudung sejak Februari lalu. Namun, sejak Perintah Kawalan Pergerakan (PKP) dilaksanakan, Shahirah atau mesra disapa Shiera sudah mula bertudung penuh.

Menurut Shiera niatnya untuk bertudung itu timbul apabila menyedari wabak Covid-19 yang melanda negara dan seluruh dunia adalah dugaan Allah SWT. Malah, Shiera turut bernazar jika ada penawar untuk wabak tersebut dia akan bertudung.

“Ditambah pula apabila PKP dilaksanakan. Pada mulanya saya bernazar, jika wabak ini ada penawar saya nak pakai tudung. Terlalu banyak dugaan Allah berikan sekarang.

“Tapi, saya fikir semula kalau tak ada penawar, takkan saya tak pakai tudung. Jadi, saya bulatkan hati dan berniat untuk terus pakai.

“Lagipun, sebelum PKP saya memang pakai ‘on-off’ dan suka-suka saja. Sekarang, saya sudah pakai dengan betul. Tapi, saya tidak boleh terus menjadi sempurna. Saya masih dalam proses belajar dan memperbaiki diri,” katanya kepada Harian Metro.

Dalam pada itu, Shiera berkata suami, anak-anak, ahli keluarga dan rakan menyokong keputusannya itu serta menghadiahkan tudung buatnya. Malah, Shiera berkata anak perempuannya juga turut meluahkan hasrat untuk bertudung juga.

“Suami tak cakap apa. Dia sentiasa menyokong saya. Walaupun ada ketika dia terlupa saya sudah bertudung. Macam anak perempuan pun, dia siap cakap nak pakai tudung juga.

“Begitu juga rakan-rakan yang sangat menyokong. Malah, ada siap bagi tudung. Azah pun siap tanya adakah betul saya sudah bertudung. Insya-Allah, saya tetap berkawan dengan semua orang.

“Saya masih Shiera yang sama dan saya tetap menjadi diri sendiri. Cuma, saya cuba untuk menjadi lebih lemah lembut. Kalau menjerit saya cepat-cepat beristighfar,” katanya.


Puteri Aishah Dikecam Selepas Disahkan Positif COVID-19

Umum mengetahui semalam pelakon Puteri Aishah telah disahkan positif COVID-19 selepas pulang menjalani penggambaran di Scotland pada 15 Mac yang lalu. Rata-rata netizen terus memberikan kata-kata semangat serta mendoakan agar pelakon itu segera sembuh.

Bagaimanapun, ada segelintir netizen mengecam pelakon tersebut serta kru produksi yang terlibat masih ke luar negara meskipun ketika itu negara masih dalam keadaan berjaga-jaga sebelum Perintah Kawalan Pergerakan (PKP) dilaksanakan.

Malah, ada netizen yang menyindir Puteri Aishah yang sebelum ini pernah berkongsikan posting di dalam pesawat Turkish Airlines yang menjalankan proses sanitasi sebelum berlepas.  Netizen itu berkata tak kisah dimana pun virus tersebut boleh berada dimana-mana sahaja.

Dalam perkembangan lain, Puteri Aishah sudah pun memulakan rawatan di Hospital Sungai Buloh (HSB), petang semalam. Pengurusnya, Iman Tang memberitahu Puteri nampak sihat dan sempat berkongikan foto berada dalam ambulans.

Difahamkan Puteri Aishah baru pulang daripada menjalani penggambaran drama bersiri berjudul Demi di Scotland bersama Ben Amir dan Hasnul Rahmat. Bagaimanapun, Ben Amir  yang sudah melakukan pemeriksaan mendapati dia negatif COVID-19.


Sering Kesana Kesini, Netizen Bengang Aliff Syukri Ingkar PKP

Masuk hari ke-23 Perintah Kawalan Pergerakan (PKP), masih ramai lagi yang berdegil untuk keluar sesuka hati meskipun sudah dimaklumkan seorang sahaja dibenarkan keluar membeli barang dan tidak boleh keluar melebihi 10km dari kediaman masing-masing.

Bagaimanapun, hangat diperkatakan apabila jutawan kosmetik, Datuk Seri Aliff Syukri yang dilihat masih kesana kesini, berulang-alik dari Janda Baik, Pahang ke Kuala Lumpur. Difahamkan, Aliff ada memuat naik videonya bersama anak-anak berada di rumah ibunya dipercayai di Janda Baik.

Sebelum ini, anak-anaknya tinggal bersama Datin Seri Nur Shahida di rumah mereka di Kota Damansara. Susulan itu, ramai yang meluahkan rasa bengang dengan sikap degil Aliff yang didakwa mengingkar arahan PKP.

Rata-rata netizen mempertikaikan tindakan usahawan itu yang ternyata tidak adil untuk rakyat lain yang patuh duduk di rumah. Malah, ramai yang tertanya-tanya bagaimana usahawa itu boleh kemana-mana sahaja bersama anak-anak dan tidak ditahan oleh pihak berkuasa.

Tinggal beberapa hari sahaja lagi PKP akan tamat, apa pun diharap rakyat Malaysia akan terus mematuhi arahan kerajaan untuk memastikan rangkaian jangkitan COVID-19 dapat diputuskan. Apa pun diharap Aliff Syukri ada penjelasan kukuh di atas tindakannya itu.


Glenn Fredly Meninggal Dunia

Astro Awani sebentar tadi melaporkan penyanyi Indonesia yang juga popular di kalangan pendengar Malaysia, Glenn Fredly meninggal dunia lewat petang tadi kira-kira jam 6 petang waktu tempatan.

Media Indonesia melaporkan, Glenn yang berusia 44 tahun meninggal dunia di Rumah Sakit Setia Mitra, Jakarta, akibat meningitis. Berita itu dimaklumkan oleh teman rapat mendian yang juga penyanyi, Tompi.

Glenn berkahwin dengan bintang dangdut, Ayu Mutia tahun lalu dan baru menyambut kelahiran cahaya mata sulung mereka pada Februari lalu.

Glenn atau nama sebenarnya Glenn Fredly Deviano Latuihamallo, dilahirkan di Jakarta pada 30 September 1975. Mendiang mula menceburi dunia muzik selepas memenangi satu pertandingan nyanyian pada 1995.

Glenn cukup popular di Malaysia pada era 90-an dan awal 2000 menerusi lagu Januari, Adu Rayu, Sekali Ini Saja dan Akhir Cerita.


Zulin Aziz Belanja Makan 10 Keluarga Sambil Bantu Peniaga

Berikutan perlaksanaan Perintah Kawalan Pergerakan (PKP), tidak dinafikan banyak perniagaan yang terjejas dan hilang punja pendapatan, lebih-lebih lagi mereka yang mengusahakan kedai makan secara kecil-kecilan.

Susulan itu, ramai artis-artis menghulurkan bantuan kepada pengikut mereka dengan menyediakan perkhidmatan review produk perniagaan secara percuma. Namun, lain pula cara yang dilakukan oleh Zulin Aziz yang membantu peniaga kedai makan dengan membuat pembelian.

Menerusi Instagram, Zulin membantu peniaga kedai makan dengan membeli makanan untuk dibelanjakan kepada 10 buah keluarga. Difahamkan, sebagai permulaan dia akan mengedarkan makanan tersebut di kawasan sekitar Lembah Klang terlebih dulu.

Esok ambik order utk negeri kelantan .Kita buat ikut negeri dan kawasan yg mana boleh ya syg2.Mana yg termampu??. peniaga yg buat food delivery area tu boleh cmmnt kat bawah,saya akan pilih nanti. . Kita bantu peniaga2 dan bagi makan pada mereka yg memerlukan. Saya mohon masing2 beri laluan pada mereka yg betul2 takde makan tu. . Satlagi saya pilih mana2 peniaga yg boleh bantu saya buat food delivery utk 10 keluarga di kelantan. #kongsirezeki

A post shared by  ????? ???? (@zulinaziz) on Apr 7, 2020 at 10:35pm PDT

Perkongsian Zulin itu mendapat respon positif daripada netizen yang memuji tindakan murni pelakon itu. Malah, ramai yang mendoakan agar Zulin sentiasa dimurahkan rezeki dan cepat-cepat dipertemukan jodoh.


Naim Daniel Suka Duduk Dalam Bilik, Elak Bergaduh Dengan Ibu

Sejak penularan wabak COVID-19, pelbagai info dan berita palsu berhubung wabak tersebut melalui aplikasi WhatsApp sehingga mencetuskan panik dan kembimbangan orang ramai. Malah, lebih kasihan apabila ibu bapa kita mudah percaya dengan berita palsu tersebut.

Perkara itu mendapat perhatian Naim Daniel yang tampil memberi kesedaran kepada orang ramai menerusi sebuah lagu yang digubahnya. Apa yang pasti setiap bait lirik yang disampaikan itu nyata agak sinis.

Menurut Naim, pesanan itu ditujukan kepada mereka yang berada di dalam group WhatsApp bersama ibunya supaya tidak berkongsikan sebarang petua mengarut untuk menghapuskan wabak COVID-19.

Salah satu punca aku suka duduk bilik je masa PKP ni adalah untuk nak elak dari gaduh dengan mama. Kadang-kadang aku baru je turun tak sampai 3 saat dah gaduh ahahaha. Tapi aku admitlah yang kalau tak gaduh dengan mama sehari memang tak lengkap hari aku. Mama pun rasa macam tu. Mungkin ni cara aku dengan mama punya bonding, pelik sikitlah tapi. Macam harini pun aku saja je cari pasal tak wish Happy Anniversary Mama dengan Papa yang ke 35 tahun, triggered jugalah dia tadi ahahahahh. Adakah korang mengalami komplikasi yang sama, dimana parents korang dapat ws pepelik je sepanjang musim covid 19 ni dan diorang pun minta pendapat korang dan akhirnya berakhir dengan pertelingkahan bagai berbeza sokongan politik? Haha, welcome to the club. Pantau parents korang, minta diorang baca news dari KKM sahaja dan bukan daripada page fesbuk semata. Lagu ni aku rasa sangat-sangat tak best sebab aku macam tak tahu apa aku buat tapi aku nak post juga. Insyaallah aku akan datang dengan benda yang lebih baik dari ini. Selamat mendengarlah ya ??

A post shared by  Naim Daniel (@naimdanielx) on Apr 7, 2020 at 5:27am PDT

Naim juga sempat memberitahu dia lebih selesa menghabiskan masa di dalam bilik sepanjang tempoh PKP ini bagi mengelakkan dia terus bergaduh dengan ibunya dek kerana patua-petua mengarut dikongsikan di dalam WhatsApp.

Katnaya lagi, jika ada diantara peminatnya turut berdepan situasi sama maka memang mereka senasib dengan dirinya. Dalam pada itu, Naim turut mengingatkan golongan muda agar sentiasa memantau orang tua mereka supaya tidak mudah percaya dengan sesuatu info tanpa mengetahui kesahihannya.


Ebit Lew Redah Tapak Pembinaan Hulur Bantuan Buat Warga Asing

Umum mengetahui Ustaz Ebit Lew antara pendakwah yang kini membantu mereka yang ditimpa kesusahan dan kesempitan hidup. Disaat negara dilanda wabak COVID-19, Ustaz Ebit terus tampil menghulurkan bantuan kepada pasukan barisan hadapan dan mereka yang memerlukan.

Susulan, Perintah Kawalan Pergerakan (PKP) ini bukan rakyat kita sahaja yang terjejas malah pekerja-pekerja tapak pembinaan warga asing turut tidak mempunyai pendapatan ekoran mendapat gaji hari dari majikan.

BACA: Ustaz Ebit Lew Bantu Keluarga Susah Bayarkan Sewa Rumah Bulan-Bulan

Menerusi perkongsian di Facebook, Ustaz Ebit meluahkan rasa kasihan apabila mendengar ramai pekerja warga asing ada yang sudah putus asa dengan hidup kerana tiada pendapatan dan kelaparan kerana teputus bekalan makanan.

Menurutnya, duit gaji mereka sebelum ini sudah dihantar ke kampung dan tiada wang untuk meneruskan hidup. Lebih sedih ada yang mempunyai bayi kecil dan terpaksa hidup bersesak di tapak pembinaan.

Tidak hanya berpeluk tubuh, pendakwah itu tampil mengagihkan puluhan kampit beras serta set keperluan makanan lain beserta lampin untuk mereka meneruskan kehidupan. Ustaz Ebit turut sebak apabila ada diantara mereka mengenali dirinya dan mengakui sering mendengar ceramahnya.

Perkongsian itu mendapat perhatian netizen yang mengucapkan terima kasih kepada Ustaz Ebit yang tidak pernah pilih kasih dalam menghulurkan bantuan walaupun mereka semua adalah warga asing. Netizen turut mendoakan agar segala urusan pendakwah itu dipermudahkan dan dimurahkan rezeki.


Risteena Masakkan Untuk Tunang, Kirim Guna Grab

Meskipun tidak dapat berjumpa sepanjang tempoh Perintah Kawalan Pergerakan (PKP) ini, namun pelakon Nur Risteena tidak melepaskan peluang untuk melakukan sesuatu yang istimewa dan romantis buat tunangnya, Isa Khan.

Menerusi perkongsian di Instagram, Risteena mendedahkan Isa meminta untuk merasai masakan air tangannya. Tidak mahu menghampakan permintaan tunang tersayang, Risteena menunaikan permintaan Isa dan mengirimnya menggunakan perkhidmatan Grab.

Risteena berkata awal pagi lagi dia ke pasar dan terus masak untuk tunangnya sebaik sahaja pulang ke rumah. Teruja masakannya mendapat pujian daripada tunangannya itu, Risteena merancang untuk memasak lagi buat tunang tersayang.

Harini rasa happy dapat masak untuk @theisakhan walaupun ktorang jauh tak dapat jumpa :) . So pagi2 dah pergi pasar, balik rumah terus masakkan untuk dia, then kirim guna grab. Nak makan air tangan dia cakap? . @theisakhan puji betul tadi. So esok nak masak lagi lahhh ?? Hurm nak masak apa eh? ? . #stayathome #staysafe

A post shared by  Nur Risteena Munim (@nur_risteena) on Apr 7, 2020 at 3:52am PDT

Terdahulu, pasangan itu mengumumkan sudah pun mengikat tali pertunangan pada 23 November lalu ketika bercuti di Bali, Indonesia selepas lima bulan saling mengenali antara satu sama lain.


“Upload Status Tak Layak BPN Ni Nak Apa Sebenarnya, Menganjing Ke?”

Nampaknya tindakan segelintir pihak memuat naik semakan status Bantuan Pritahin Nasional (BPN) menimbulkan rasa kurang senang di kalangan netizen, lebih-lebih lagi ada yang memberitahu permohonan mereka tidak lulus sedangkan tahu tidak layak mendapat bantuan tersebut.

Perkara itu turut mendapat perhatian Fynn Jamal yang berang dengan tindakan individu yang berbuat demikian serta mempersoalkan apa yang mereka mahukan sebenarnya. Fynn turut menyifatkan mereka sebagai riak dan mahu menagih perhatian semata-mata.

Malah, Fynn menyifatkan individu yang sengaja berlakon sedih seolah sengaja ‘menganjing’ pihak tertentu sedangkan mereka tak mengharapkan langsung bantuan dari kerajaan itu.

“Nak cakap apa sebenarnya? Terang-terang dengan gaya hidup kau tak payah isi borang pun tau dah tak layak, nak bagitau apa? Bantuan pun berapa ajelah sangat untuk orang-orang lifestyle of the rich and the famous kalian tu. Aku malu giler tengokkan.

“Dengan kapsyen sedih tu. Nak apa? kalau betul-betul kau sedih, harta berkoyan boleh je jual. Kau yang pilih beli barang untuk susun. Tolak la. Kalau kau saja-saja konon sedih, maknanya kau memang menganjing,” katanya.

Dalam pada itu, Fynn berkata bukan pihak tersebut sahaja yang berdepan keadaan sukar tetapi ramai lagi peniaga diluar sana yang berdepan keadaan getir di saat-saat ini.

Katanya lagi disaat-saat ini janganlah pentingkan diri sendiri, lihat keadaan sekeliling kerana ramai lagi mereka yang lebih susah.

Terdahulu, usahawan kosmetik Aliff Syukri dikecam teruk oleh netizen susulan tindakannya yang  meluahkan rasa terkejut dan sedih apabila permohonannya untuk mendapatkan BPN gagal.


Aliff Syukri Sedih Permohonan BPN Tidak Lulus

Pasti ramai yang tengah tersenyum lebar apabila menerima Bantuan Prihatin Nasional (BPN) daripada pihak kerajaan. Bagaimanapun, ada yang menerima dengan hati terbuka meskipun tidak layak menerima bantuan, malah sanggup mengeluarkan duit untuk membantu mereka yang memerlukan.

Namun lain pula yang dirasai oleh jutawan kosmetik, Datuk Seri Aliff Syukri yang meluahkan rasa terkejut dan sedih apabila permohonannya untuk mendapatkan BPN tidak diluluskan. Menurutnya, dalam keadaan yang cukup getir ketika ini, dia sebagai usahawan juga turut terkesan.

BACA: Aliff Syukri Dedah Surat Tuntutan Cerai, Muat Naik Status Sedih

Menerusi satu perkongsian di Instagram, Aliff berkata jualan perniagaannya merundum teruk sehingga 90 peratus dan semua perniagannnya ditutup sepanjang tempoh Perintah Kawalan Pergerakan (PKP) ini.

Aliff berkata dia berharap kerajaan dapat memberikan bantuan kepada peniaga sepertinya yang turut terjejas berikutan penularan wabak COVID-19.

Seperti sudah dijangka, perkongsiannya itu mengundang kecaman netizen yang menyelar sikap usahawan itu sudah kaya raya tapi masih lagi mengharapkan bantuan kerajaan. Netizen berkata sudah tentu bantuan itu diberikan kepada mereka yang lebih memerlukan.

Kata netizen lagi, disebabkan itulah usahawan itu tidak pernah bahagia meskipun sudah kaya kerana harta sudah banyak dan memiliki rumah besar tetapi masih tidak tahu bersyukur. Malah ada menasihati Aliff agar gembirakan isterinya terlebih dahulu jika mahu bahagia.


Puteri Aishah Disahkan Positif COVID-19

Nampaknya selepas Pencetus Ummah (PU) Riz, pelakon Puteri Aishah pula disahkan positif COVID-19. Perkara itu disahkan oleh oleh pengurusnya, Iman Tang menerusi akaun Instagramnya sebentar tadi.

Difahamkan Puteri Aishah baru pulang daripada menjalani penggambaran drama bersiri berjudul Demi di Scotland bersama Ben Amir dan Hasnul Rahmat.

Pelakon itu bersama beberapa kru penggambaran berangkat ke Scotland pada 15 Mac lalu dan pulang ke tanah air minggu lepas.

Dalam pada itu, BH Online melaporkan pasukan produksi drama Demi dikhabarkan sudah pun melakukan ujian saringan COVID-19 di sebuah hospital swasta semalam.


Azhar Sulaiman Tegur Anak Gadisnya Jangan Suka Duduk Mengangkang

Baru-baru ini hangat diperkatakan mengenai anak gadis Azhar Sulaiman iaitu Kasih Iris Leona yang sering memuat naik video aktiviti hariannya dan TikTok di Instagram miliknya. Baru-baru ini, Leona dilihat ada memuat naik video bersama kembarnya melakukan senaman.

Seperti sudah dijangka ada yang kurang senang dengan gelagat anak gadis pelakon itu yang mengenakan seluar pendek hitam. Bagaimanapun, ruangan komen video tersebut telah pun ditutup kepada umum.

BACA: Anak Rakam Aktiviti Harian, Rumah Mewah Azhar Sulaiman Jadi Perhatian

Here’s challenge #4 ? the fit life clearly isn’t for me haha ? even if you’re stuck at home, it’s important to do some sort of exercise!! being quarantined at home got me eating way more than usual ? show me your workout routine or how you stay fit during the RMO ?? – Remember there will be a winner for every challenge ? The winner gets RM200 and all 10 winners will be only be announced 1 week after the 10th Challenge. – HOW TO JOIN : 1. Record a video like mine relating to theme of the day. 2. Post it on your Instagram feed 3. Tag me ??? 4. Use these hashtags for valid submissions #KitaSapotKita #StayHomeStayConnected #LeonaTikTokChallenge4 #TikTokWithLeona – 4th theme is : Workout Routine ?? – The most creative video will win my heart? GOODLUCK!! ? PS. The hashtag title of #LeonaTikTokChallenge will be based on the challenge number ya. So you guys gotta take note of that ?

A post shared by  Leona (@kasihirisleona) on Apr 2, 2020 at 5:03am PDT

Menyedari nama anaknya menjadi bualan hangat netizen, menerusi Facebook miliknya Azhar berkata dia sudah pun memberi teguran pada anak gadisnya itu. Azhar memberitahu dia turut mengingatkan Leona bahawa dia seorang gadis Muslim.

Katanya lagi, dia juga akan menasihati Leona tentang kandungan yang boleh dikongsikan di Instagram. Malah, dia turut meminta anak lelakinya yang juga kembar kepada Leona iaitu Rees supaya mengingatkan anak gadisnya itu untuk menjaga tingkah laku serta berkelakuan sopan.

Tindakan Azhar yang tampil memberi penjelasan untuk menangani ‘kegilaan’ Tik Tok anaknya itu menerima pujian daripada netizen. Netizen juga mengatakan Azhar seorang bapa yang bertanggungjawab dan bersetuju dengan pendekatan yang digunakan untuk mendidik anaknya.

Malah, netizen berkata mereka juga memahami kesukaran untuk membesarkan anak kerana setiap ibu bapa pasti mahukan yang terbaik untuk anak-anak mereka.


Tempoh PKP Eratkan Hubungan Nelydia Senrose & Suami

Nampaknya, tempoh Perintah Kawalan Pergerakan (PKP) yang dilaksanakan kerajaan ini memberi ruang kepada Nelydia Senrose untuk ‘berbulan madu’ dan menghabiskan masa berdua bersama suami.

Menurut Nelydia, selama ini dia dan suaminya, Mohd Hafez Halimi sibuk dengan kerjaya masing-masing dan tiada masa untuk menikmati kehidupan berdua. Lebih manis, semalam pasangan ini menyambut ulang tahun pertama perkahwinan mereka.

“Rasa seperti baru sahaja kami diijabkabulkan. Dalam tempoh setahun ini menjadi ruang kepada kami memperbaiki kelemahan diri sebagai suami isteri. Kami lebih mengenal tanggungjawab. Setiap momen bersama diabadikan dengan satu rasa yang tak terungkap.

“Saya dan suami sempat berbulan madu ke beberapa negara, ia menjadi kenangan terindah. Saya mengharapkan kebahagiaan kekal dan terus erat,” katanya kepada BH Online.

Sudah setahun mendirikan rumah tangga dan masih belum dikurniakan cahaya mata, Nelydia berkata dia dan suami tidak tertekan mengenai soal zuriat dan berserah kepada Allah.

“Saya berserah pada kurniaan Allah SWT. Saya dan suami tidak pernah tertekan, tetapi kami terus berusaha,” katanya.

Nelydia sah bergelar isteri ahli perniagaan, Mohd Hafez Halimi Abdul Hamid pada 6 April lalu selepas dua tahun berkenalan.


Tak Layak Terima BPN, Michael Ang Tetap Sokong Kerajaan

Nampaknya ramailah yang tersenyum gembira apabila menerima Bantuan Prihatin Nasional (BPN) daripada kerajaan. Pengarah popular, Michael Ang turut berkongsikan status permohonannya menerusi Instagram dimana permohonannya itu gagal.

Michael memberitahu meskipun dia tidak layak menerima bantuan khas itu, namun dia akan terus menyokong apa sahaja usaha kerajaan dalam memutuskan rantaian penularan wabak Covid-19 di Malaysia.

BACA: Ramai Panic Buying, Michael Ang Mungkin Makan Nasi Telur Kicap

Menerusi entri itu, Michael sempat bergurau dengan mengatakan mengapa dia tidak layak untuk dapat bantuan tersebut dan mempersoalkan adakah dia bukan rakyat Malaysia.

Perkongsian Michael itu mendapat pelbagai reaksi daripada netizen yang terhibur dengan kenyatannya itu. Netizen berkata sudah tentu dia tidak layak untuk bantuan tersebut kerana pengarah itu sudah kaya raya apatah lagi gaji melebihi RM8,000.

Terdahulu, Kementerian Kewangan dalam satu kenyataan memaklumkan Bantuan Prihatin Nasional akan dibayar mulai semalam. Bantuan di bawah Pakej Rangsangan Ekonomi itu diawalkan berbanding cadangan hujung bulan ini.


Kutip Sumbangan Tanpa Lesen, Netizen Kritik Tindakan Intan Najuwa

Tidak dinafikan ramai rakyat yang terjejas susulan Perintah Kawalan Pergerakan (PKP) kerana tidak boleh keluar bekerja seperti biasa untuk mencari pendapatan bagi menampung pendapatan harian mereka sekeluarga.

Terkesan dengan kesusahan yang sedang dihadapi rakyat Malaysia, Intan Najuwa tampil menghulurkan bantuan sumbangan sebanyak RM10,000 untuk keluarga yang memerlukan serta ibu-ibu tunggal.

Malah, Intan turut mengambil inisiatif membuka tabung bantuan bagi membantu golongan yang dalam kesempitan memandangkan buat masa ini dia hanya mampu menghulurkan sumbangan sebanyak RM10,000 sahaja.

Bagaimanapun, perkongsian Intan yang mengajak semua orang memberikan duit sumbangan menerusi akaun bank miliknya mengundang rasa kurang senang netizen.

Malah, ada netizen mendakwa tindakan melakukan crowfunding atau pembiayaan melalui orang ramai merupakan satu kesalahan jika tidak mempunyai lesen untuk melakukannya.

Kata netizen itu lagi, meskipun niat Intan itu baik tetapi pelakon itu boleh sahaja memberi sumbangan melalui tabung yang sudah disediakan oleh pihak Kementerian Kesihatan Malaysia (KKM).

Tidak kurang juga, ada netizen mempersoalkan adakah benar wang itu akan disalurkan kepada pihak sepatutnya. Tidak hanya berdiam diri, Intan mempertahankan tindakannya itu serta kmeminta agar individu berkenaan tidak mementingkan diri.